kevin durent Arhive - Millennium sport\nPreokret Lebronovog tima protiv Janisa: Jokić solidan na Ol-star debiju\nAuthor Marko ĐinđićPosted on 18. februara 2019. 08:56 18. februara 2019. 10:49\nSinoćnom Ol-star utakmicom u Šarlotu, zatvoren je vikend svih zvezda. Tim Lebron preokretom je savladao Tim Janis, rezultatom 178:164. Za razliku od prošle godine, kada smo gledali utakmicu na...\nLebron: Pokušavao sam da vrbujem igrače\nAuthor REDAKCIJAPosted on 25. decembra 2018. 16:42 25. decembra 2018. 16:14\nAmerički košarkaš Lebron Džejms koji trenutno nastupa za Los Anđeles Lejkerse, kaže da je pokušavao da vrbuje igrače sa kojima je želeo da igra. Lebron kaže da mu nije...\nZanimljiva statistika NBA lige: Najbolji strelci po zonama na terenu\nAuthor Marko ĐinđićPosted on 28. novembra 2018. 17:50 28. novembra 2018. 17:43\nU najboljoj košarkaškoj ligi na svetu odigrano je već oko 20. kola i situacija se polako zahuktava. Najbolji strelac lige je Džejms Harden, koji beleži nešto više od 30...\nŠampioni bolji od "Kraljeva": Durent posle drame uništio Sakramento\nAuthor Srđan OrsićPosted on 25. novembra 2018. 09:10 25. novembra 2018. 09:16\nSakramento Kingsi morali su sinoć da polože oružje pred ekipom aktuelnih NBA šampiona, jer su porženi od Golden Stejt Voriorsa rezultatom 117:116. U redovima "Kraljeva", napi internacionalci Bogdan Bogdanović...\nDončić nastavlja da obara rekorde – "pao" i Durent!\nAuthor Marko ĐinđićPosted on 18. novembra 2018. 23:40 18. novembra 2018. 22:52\nLuka Dončić igra sjajno u dresu Dalas Maveriksa. Slovenački reprezentativac trenutno je glavni favorit za osvajanje nagrade koja se dodeljuje najboljem novajliji u ligi. MVP Evrolige, španske ACB lige...\nSramno ponašanje Kevina Durenta\nAuthor Nemanja ĐorđevićPosted on 25. oktobra 2018. 18:10 25. oktobra 2018. 18:23\nGolden Stejt Voriorsi lako su stigli do četvrtog trijumfa u petom meču nove sezone NBA lige, pošto su bili ubedljivi protiv Vašington Vizardsa na svom parketu (144:122). Veče u...\nNezaustavljivi tandem naredne sezone u Lejkersima? Durent stiže kod Lebrona!\nAuthor Marko ĐinđićPosted on 18. septembra 2018. 13:40\nSledeće sezone Los Anđeles Lejkersi mogli bi da naprave pravi "super tim". Jedan od najboljih košarkaša svih vremena Lebron Džejms potpisao je četvorogodišnji ugovor sa Lejkersima, a generalni menadžer...\nDurentu o Lebronu: Drago mi je što prešao u Lejkerse\nAuthor Marko ĐinđićPosted on 27. jula 2018. 22:15 27. jula 2018. 22:03\nDvostruki NBA šampion i MVP finala Kevin Durent, neočekivano je pohvalio potez Lebrona Džejmsa da napusti Klivlend i potpiše za Los Anđeles Lejkerse. Durent i Džejms su se prošle...


Hiljaditi broj „Preporoda“ – Magazin Plus\nHome/Hiljaditi broj „Preporoda“\nHiljaditi broj „Preporoda“\nMidhat Send an email 2013-07-17\nJučer je iz štampe izašao jubilarni 1000. broj islamskih informativnih novina ”Preporod”, zvaničnog glasila Rijaseta Islamske zajednice u Bosni i Hercegovini, čiji je prvi broj izašao 15. septembra 1970. godine.\nGlavni i odgovorni urednik ”Preporoda” Meho Šljivo kazao je da je izlazak 1000. broja ovog islamskog lista jedan od najznačajnijih jubileja u savremenoj povijesti Islamske zajednice u BiH.\n”Naša radost je time veća što obilježavamo i 43 godine neprekidne tradicije izlaženja lista ”Preporod”. Za ove 43 godine, uprkos turbulentnim vremenima i ratnim dešavanjima, ”Preporod” nije prestao izlaziti kao petnaestodnevni list. Hvala Bogu, uspjeli smo sve ove godine informirati našu javnost u Islamskoj zajednici o svim značajnijim dešavanjima koja se tiču muslimana u domovini i dijaspori. Naš jubilej je veći jer se ove godine slave još dva jubileja, i to 40 godina rada Izdavačkog centra ”El-Kalem” i 80 godina izlaženja Glasnika, glasila Rijaseta IZBiH”, kazao je Šljivo.\nHiljadu brojeva Preporoda mogu se čitati kao hiljadu svjedoka Islamske zajednice u njenom vjerodostojnom življenju i prenošenju islamskog učenja. Vaša brojna pisma i čestitke na jubileju, kao i Vaše izjave o tome kakav Preporod želite i očekujete, najbolje pokazuju da je najveći kapital Preporoda respektabilno povjerenje širokog kruga čitalaca: muftija, muderrisa, imama, mutevellija, intelektualaca, novinara, književnika, ljekara, radnika”, naglasio je Šljivo.\n”Sa prvim brojem, štampanim u 10.000 primjeraka, koji je naprosto razgrabljen vidjelo se da nagomilanu snagu i latentni zamah koji je isijavao ”Preporod” neće biti tako lahko zaustaviti. Tim prije što ”Preporod” nije bio samo list različit od drugih listova, već je on bio neka vrsta zajedničkog muslimanskog, kolektivnog čeda, kojeg su svi željeli ljuljati, uspostavljajući s njegovim aktivnostima čitav niz drugih vjerskih i kulturno društvenih aktivnosti”, istakao je Aziz ef. Kadribegović, dugogodišnji urednik Preporoda.\n“Ponosni smo na vaš i naš veliki uspjeh, kontinuitet izlaženja, ponosni smo i zahvalni inicijatorima pokretanja Preporoda, urednicima, članovima redakcije, saradnicima, imamima i naravno svim našim muslimanima koji žive s Preporodom, koji u njegovim tekstovima i sadržajima pronalaze upute i nadahnuće. U ovom hiljaditom broju vidimo trud i doprinos svih njih i, dakako, čestitajući sadašnjoj redakciji Preporoda, čestitam i zahvaljujem se svima njima. Naši uspjesi i jubileji trebaju nam biti podsticaj kako bi Islamska zajednica i dalje odlučno nastavila jačati svoje medijske kapacitete na zadovoljstvo svih muslimana na ovim prostorima”, kazao je reisu-l-ulema Kavazović povodom izlaska 1000. broja.\nDavidović: "Do nas je!"\nMeđureligijska konferencija Grac 2013


Održan uvodni seminar Pravne klinike za pitanja diskriminacije\nDana 8. marta 2013. godine, održan je uvodni seminar za studente Pravne klinike za pitanja diskriminacije na Pravnom fakultetu Univerziteta u Beogradu, koji je organizovao Praxis u saradnji sa Pravnim fakultetom.\nPredstavnici Praxisa su najpre predstavili ulogu i značaj aktivnosti koje sprovode nevladine organizacije u borbi protiv diskriminacije. Kroz izlaganje o pojavnim oblicima, rasprostranjenosti i posledicama diskriminacije koja je zastupljena na našim prostorima, ukazano je na probleme u pristupu ličnim dokumentima i osnovnim pravima za interno raseljena lica i pripadnike romske nacionalnosti, kao društvenih grupa koje su najizloženije različitim oblicima diskriminacije. Pored toga, govorilo se i o značaju strateških parnica i u vezi s tim predstavljen je strateški slučaj. Na kraju, studenti su imali priliku da pogledaju video zapise Praxisa „Ovde sam – pravno nevidljivi“ i „Ovde sam – prinudna iseljenja”.\nTeorijska nastava o pojmu i oblicima diskriminacije održavaće se na Pravnom fakultetu, a praktični deo će se realizovati u saradnji sa Praxisom. Praktični deo nastave podrazumeva rad u kancelariji Praxisa - upoznavanje sa sistemom i organizacijom posla u Praxisu, prisustvo prilikom savetovanja i pružanja besplatne pravne pomoći, kao i terenske posete neformalnim naseljima, u kojima žive marginalizovane i socijalno isključene grupe. Učešće u navedenim aktivnostima omogućiće studentima ne samo upoznavanje sa praktičnim aspektima rada sa ugroženim kategorijama stanovništva, već i svojevrsno senzitivisanje po pitanju problema pripadnika društveno marginalizovanih grupa, teškoća sa kojima se svakodnevno suočavaju i potrebe da se navedeni problemi rešavaju sistematično, uz angažovanje svih relevantnih aktera i ulaganje napora celokupne zajednice.\nPročitano 14775 puta\nViše iz ove kategorije « Obeležena petogodišnjica rada Praxisa\tSedma generacija studenata Pravnog fakulteta Univerziteta u Beogradu završila praksu u Praxisu »


Reč je o Mateji Staševiću, izdanku čuvene Partizanove fudbalske škole, koji je potpisao prvi profesionalni ugovor.\nStašević igra na poziciji desnog beka kod trenera Nenada Brnovića. Na njemu je sada da vredno radi i pokuša da se izbori za mesto u prvom timu Partizana, odnosno da se dokaže šefu stručnog štaba crno-belih Aleksandru Stanojeviću.\nPodsetimo, klub iz Humske ulice jutros je ozvaničio još jedan veliki transfer, pošto se u crno-belu familiju nakon 11 godina vratio iskusni fudbaler LJubomir Fejsa.\nFK Partizan fudbal Sport prelazni rok Mateja Stašević


Buš: Cilj rezolucije da se reše uzroci krize - postojanje države unutar države\nPredsednik Buš je rekao da je nacrt rezolucije koji trenutno razmatra Savet bezbednosti UN deo procesa za rešavanje suštinskih razloga sukoba izmedju Izraela i ekstremista Hezbolaha u Libanu. Predsednik Buš se konsultovao sa savetnicima o situaciji na Bliskom istoku na svom ranču u Teksasu.\nPredsednik Buš je priznao da su i Izrael i Liban izneli primedbe na pojedine delov nacrta rezolucije, ali je naglasio da su svi svesni da se nešto mora preduzeti kako bi se nasilje okončalo.\n«Znam da se Izrael i Liban neće saglasiti sa svim aspektima rezolucije. Medjutim, namera rezolucije je da ojača libansku vladu kako bi Izrael mogao da ima partnera u mirovnom procesu. Cilj rezolucije je da se reše suštinski uzroci krize - a to je postojanje države unutar države.»\nNa konferenciji za novinare na svom teksaškom ranču, predsedenik Buš je ukazao da je rezolucija koju razmatra Savet bezbednosti deo sveobuhvatnog procesa i da će posle nje uslediti druga rezolucija kojom bi se odobrilo upućivanje mirovnih snaga u Liban i stvorili uslovi za povlačenje Izraela iz južnog Libana i za obnavljanje suvereniteta Libana u delu zemlje u kojem su aktivne snage Hezbolaha.\n«Važno je da rezolucija stvori uslove da libanska vlada, uz pomoć medjunarodne zajednice, može da razmesti svoje snage u južnom Libanu kako bi se sprečilo da Hezbolah i njegovi sponzori izazovu novu krizu.»\nPredsednik Buš je rekao da glavni sponzori Hezbolaha - Sirija i Iran moraju da pomognu da se borbe u Libanu okončaju, dodavši da im je dobro poznat stav medjunarodne zajednice u tom pogledu.\n«Drago mi je što se ljudi usredsredjuju na Siriju i Iran i to treba da činimo zato što su Sirija i Iran sponzori koji podstiču aktivnosti Hezbolaha čiji cilj je izazivanje haosa i korišćenje terora da bi se zaustavio napredak demokratije.»\nPredsednik Buš je tokom proteklog vikenda razgovarao putem video-linka sa britanskim premijerom Tonijem Blerom, ali je naveo da sve kontakte sa bliskoistočnim liderima prepušta državnom sekretaru Kondolizi Rajs. Državni sekretar, koja je bila prisutna na konferenciji za novinare, rekla da je razgovarala sa premijerima Izraela i Libana i da je saslušala njihove primedbe.\n«Verujem da nacrt rezolucije pruža čvrste temelje i da predstavlja pravu osnovu, ali ćemo, naravno, saslušati primedbe obe strane i ispitati kako bi one mogle da budu uzete u obzir,» rekla je sekretar Rajs.\nOna je dodala da će tokom današnjeg dana u UN biti nastavljene konsultacije kako bi se finalizovao nacrt rezolucije i kako bi se nekim od primedaba izašlo u susret.


Vesti online / Vesti / Svet / Horor let za Njujork: Povređena 32 putnika\nAvion "Turkiš erlajnsa" (Foto: Ilustracija)\nPrema saopštenju američke aerodromske službe, avion je bezbedno sleteo, a povređeni su sa međunarodnog aerodroma Džon F. Kenedi u Njujorku prebačeni u obližnje bolnice.\nPutnici su pretežno zadobili posekotine i modrice, a jedna stjuardesa je slomila nogu, izjavio je aerodromski zvaničnik Stiv Kolman.\nBoing 777 sa 326 putnika i 21 članom posade leteo je iznad Atlantika kada je ušao u zonu turbulencije, rekao je Kolman.\nTurska aviokompanija nije za sada komentarisala događaj.\nSVET Pretnja bombom u avionu Turkiš erlajnsa bila lažna\nHRONIKA Avion turske avio kompanije prinudno sleteo u Beograd zbog sumnjivog ajpeda\nSVET Erdogan: Aja Sofija će postati džamija u inat Americi


Nova Izborna pravila Sindikata EPS-a: Borba za milijardu dinara | Autonomija\nPosted By admin On 26. novembra 2017. @ 13:37 In Vojvodina,Izdvajamo | No Comments\nNa izborima za Sindikat EPS-a i 18 sindikalnih organizacija mogu učestvovati samo jedinstvene izborne liste, a svi kandidati moraju da potpišu svojevrsne blanko ostavke. Sindikati ODS Beograd i ODS Elektrovojvodina nisu prihvatili nova izborna pravila. A ko pobedi na sindikalnim izborima, smeši mu se godišnji budžet od milijardu dinara!\nSindikat radnika Elektroprivrede Srbije (EPS) usvojio je krajem septembra nova Izborna pravila koja predviđaju da se na decembarskim izborima mogu kandidovati isključivo jedinstvene izborne liste. To će nosiocu pobedničke liste omogućiti da po sopstvenom nahođenju smenjuje sve izabrane kandidate i na njihova mesta imenuje nove.\nU dokumentu u čiji posed je došao Vojvođanski istraživačko-analitički centar (VOICE), najsporniji je deo u kom piše “da nosilac liste potpisuje sporazum sa svakim od kandidata kojim se određuje tačan naziv, nosilac i redosled kandidata na jedinstvenoj listi”, što praktično znači da svaki kandidat sa nosiocem jedinstvene liste potpisuje svojevrsnu blanko ostavku.\nU dokumentu se navodi da je pomenuti sporazum obavezujući i da ga moraju potpisati svi kandidati sa jedinstvene liste. Sagovornici VOICE-a smatraju da je zbog toga i sporan jer daje mogućnost nosiocu liste da u bilo kom momentu pokrene postupak opoziva bilo kog izabranog kandidata sa jedinstvene izborne liste.\n“Na mesto člana organa kome je prestao mandat, nosilac izborne liste te sindikalne organizacije predlaže novog člana iz te sindikalne organizacije. Odbor pomenute sindikalne organizacije verifikuje mandat novog člana, ali ukoliko Odbor to ne uradi, onda nosilac jedinstvene liste određuje novog člana”, navodi se u najkontroverznijem članu 29 Izbornih pravila Sindikata EPS-a.\nU Statutu Sindikata radnika EPS-a piše da radnici Elektroprivrede Srbije formiraju Sindikat EPS-a kao svoju interesnu organizaciju, sa ciljem da slobodno i demokratski izraze, usaglase i ostvare svoje neposredne dugoročne i tekuće interese i potrebe. „Osnovi cilj Sindikata EPS-a je da ujedini članove radi zaštite materijalnog i socijalnog položaja i poboljšavanja radnih i životnih uslova“, navodi se u Statutu.\nU Članu 60. stoji da su sve sindikalne organizacije u Sindikatu EPS-a samostalne u okviru nadležnosti, prava i dužnosti utvrđenih u Pravilima o radu tih sindikalnih organizacija. Navodi se i da su dužne da u sprovođenju svojih aktivnosti poštuju odluke donete od strane nadležnih organa Sindikata EPS- a.\nPrema rečima visokorangiranog sindikalnog rukovodioca EPS-a koji je želeo da ostane anoniman, Izborna pravila drastično su promenjena u odnosu na postojeća. „Izbori za organe Sindikata radnika EPS-a do sada su se organizovali po demokratskim pravilima, gde je svako mogao da bira i da bude biran. Na izborima je mogao da učestvuje ko god je želeo i pobeđivao je onaj koji je dobio najviše glasova. Ranije nije bilo izbornih lista koje neko sada hoće da nam poturi“, tvrdi sagovornik VOICE-a.\nVeljko Milić: Izigravanje izbornog postupka\nPrema mišljenju pravnika Veljka Milića, kod jedinstvene izborne liste sporno je to što se uopšte ne zna ko je kandidovan na koju funkciju. „To se uređuje sporazumom koji biračima nije dostupan pre glasanja. Ukoliko kandidat bude izabran, on nema slobodan mandat, nego mora da postupa u skladu sa sporazumom, što omogućava lakšu kontrolu pa ne može biti govora o samostalnosti“, rekao je Milić za VOICE.\nKao dodatni problem Milić vidi to što svaki sindikalni poverenik, član organa i tela EPS-a može biti opozvan pre isteka mandata u skladu sa sporazumom. „Na taj način se odstupa od pravila da opoziv vrši onaj ko i bira“, smatra Milić.\nPrema njegovim rečima, još problematičnije je to što novog člana, na predlog nosioca liste, verifikuje odbor sindikalne organizacije. „To je izigravanje izbornog postupka jer ako svakom izabranom licu može prestati mandat u skladu sa sporazumom, a na njegovo mesto mimo izbora može biti imenovano drugo lice, izbori su iluzorni“, zaključio je Milić.\nNova izborna pravila predviđaju da izbori za sve organe Sindikata radnika EPS-a, ali i svih ostalih sindikalnih organizacija koje čini Sindikat EPS-a, a njih je 18, budu održani 12. i 13. decembra. Ukoliko budu sprovedeni na opisan način, pobednik izbora imaće punu kontrolu nad organima krovne sindikalne organizacije, kao i svih 18 ogranaka, a samim tim i upravljanje godišnjim budžetom koji iznosi oko milijardu dinara!\nSve sindikalne organizacije bile su dužne da svoja izborna pravila donesu i usaglase sa ovim pravilima u roku od sedam dana od dana usvajanja, 26. septembra. Međutim, dve sindikalne organizacije nisu poslušale centralu i donele su odluku da sprovedu izbore po izbornim pravilima po kojima su i do sada birali organe upravljanja.\nSindikat EPS-a je na Glavnom odboru izglasao Izborna pravila sa 46 glasova za. Protiv su bila dva člana Sindikata ODS Beograd i jedan član Sindiklne organizacije Elektrovojvodine, dok je predsednik te sindikalne organizacije Vladimir Plavšić bio uzdržan, iako je, kako tvrde u njegovom sindikatu, imao obavezu da glasa protiv jer taj sindikat nije prihvatio sporna Izborna pravila.\nU sindikatu Elektrovojvodine za VOICE navode da se Plavšić „potpuno otuđio“ od sindikalne organizacije koju predstavlja i da su bili primorani da mu prvo izglasaju nepoverenje, a potom i da pokrenu inicijativu da se isključi iz sindikalne organizacije. Vladimir Plavšić odbio je da za VOICE prokomentariše novonastalu situaciju u Sindikatu EPS-a i Sindikalnoj organizaciji Elektrovojvodine.\nSindikat EPS-a raspušta sindikalne organizacije Beograd i Elektrovojvodina\nSindikat Elektrovojvodine sproveo je izbore i izabrao novo rukovodstvo koje bi trebalo da stupi na funkciju početkom sledeće godine. Sindikat ODS Beograd doneo je nedavno odluku o raspisivanju izbora za svoje organe 12. i 13. decembra, ali po starim izbornim pravilima.\n„Predsednik Sindikalne organizacije Elektrovojvodine Vladimir Plavšić ima nameru da 13. decembra spovede izbore po novim Izbornim pravilima koje mi nećemo prihvatiti. Izbore je zakazao predsednik koji 4. februara treba da izvrši primopredaju funkcije jer smo mu izglasali nepoverenje na Skupštini sindikata“, rekao je za VOICE član Skupštine Sindikata Elektrovojvodine koji je želeo da ostane anoniman.\nPrema njegovim rečima, Sindikat Elektrovojvodine podržava Sindikat EPS-a i nema nikakav problem sa njim. „Mi samo ne želimo da prihvatimo dokument koji direktno ide na štetu našeg sindikata i protivan je Statutu Sindikata Elektrovojvodine i sve ono što će iz njega proisteći“, rekao je član Skupštine Sindikata Elektrovojvodine i precizirao da su protiv Izbornih pravila glasali sindikati svih elektrodistribucija sa teritorije Vojvodine, osim subotičke.\nSmenjeni predsednik sindikata Elektrovojvodine zaključao sindikalne prostorije\nČlanovi sindikata Elektrovojvodine pokušali su 24. novembra u Novom Sadu da održe sastanak na kojem bi se raspravljalo o daljem članstvu Vladimira Plavšića, ali je Plavšić, kako tvrde, zaključao sindikalne prostorije i postavio obezbeđenje na ulazu u zgradu koje im nije dozvolilo ulazak.\nI dok se čeka epilog u sindikatu Elektrovojvodine, Centralna izborna komisija, koja treba da sprovede izbore po novim Izbornim pravilima Sindikata radnika EPS-a, predložila je 13. novembra Glavnom odboru i predsedniku Milanu Đorđeviću da raspusti sve organe Sindikalne organizacije Beograd jer nisu želeli da usklade rad sa novim Izbornim pravilima.\nPredsednik Glavnog odbora Milan Đorđević 21. novembra obratio se Sindikalnoj organizaciji Beograd pismom kojim obaveštava predsednika Nebojšu Jovanovića „da je svojim postupanjem sam sebe iščlanio iz sindikata“, te da ova sindikalna organizacija „više nije legitiman organ“. Đorđević nije odgovorio na pitanja koja mu je redakcija VOICE-a uputila na zvaničnu imejl adresu.\nPrema rečima visokorangiranog sindikalnog rukovodioca EPS-a, Glavni odbor nema pravo da na ovakav način raspušta organe sindikalne organizacije. Kako navodi, Sindikalna organizacija Beograd jedna je od 18 udruženih organizacije koje su formirale Sindikat radnika EPS-a kao svoju krovnu organizaciju. Sve one predstavljaju posebno pravno lice i registrovane su u Agenciji za privredne registre. „Na tako nešto nećemo pristati i tražićemo pravdu na sudu“, poručio je on.\nIzbori – borba za budžet od milijardu dinara?\nNajavljeni izbori za rukovodeća tela Sindikata EPS-a i 18 sindikalnih organizacija, osim borbe za koncentraciju moći, mogu se okarakterisati i kao borba za upravljanje godišnjim budžetom od oko milijardu dinara, što ovaj sindikat čini jednim od najbogatijih u Srbiji.\nU završnom finansijskom izveštaju Elektroprivrede Srbije za prošlu godinu, navodi se da je ovo javno preduzeće u 2016. za rad reprezentativnih sindikata izdvojilo oko 713 miliona dinara. EPS je stavku „Troškovi članarina i doprinosa sindikatu“ prikazao kao deo nematerijalnih troškova u ukupnom iznosu od 713.165.000 dinara.\n„Ovome treba dodati i redovnu članarinu koji plaća svaki član sindikata, a ona iznosi jedan odsto mesečne plate. To iznosi oko 30 odsto ukupnog sindikalnog budžeta“, rekao je za VOICE član Sindikata EPS-a i dodao da po toj računici centrala i sve sindikalne organizacije EPS-a imaju godišnje na raspolaganju oko milijardu dinara.\nSve ovo potvrđeno je Posebnim kolektivnim ugovorom koji je potpisan sa Vladom Srbije u januaru 2015. godine. Prve godine donacija EPS-a reprezentativnim sindikatima iznosila je oko 291 milion dinara, da bi prošle godine taj iznos porastao za čak 422 miliona dinara.\nU članu 90 Posebnog kolektivnog ugovora doslovce piše da je poslodavac dužan da, uz isplatu mesečne zarade zaposlenima, uplaćuje sredstva za rad Sindikata i to: u visini od 0,35 odsto iznosa sredstava isplaćenih na ime zarada zaposlenih, članova sindikalnih organizacija; odnosno u visini od 0,1 odsto iznosa sredstava isplaćenih na ime zarada zaposlenih, članova Sindikata, za rad centrale Sindikata radnika EPS-a.\nMilorad Panović: Za funkcionisanje svih sindikalnih organizacija, EPS godišnje izdvaja oko devet miliona evra (foto: Medija centar Beograd)\nPredsednik Granskog sindikata Industrije, energije i rudarstva „Nezavisnost“ Milorad Panović izjavio je za VOICE da to znači da za funkcionisanje svih sindikalnih organizacija EPS-a Elektroprivreda Srbije godišnje izdvaja oko devet miliona evra. „To je jedino javno preduzeće u Srbiji koje iz svoje kase finansira delovanje jednog radničkog udruženja, Sindikata radnika EPS-a”, izjavio je Panović.\nPovodom optužbi nereprezentativnih sindikalnih organizacija, u Elektroprivredi Srbije su naveli da se svim sindikalnim organizacijama obezbeđuju uslovi za rad koji su definisani Posebnim kolektivnim ugovorom za Elektroprivredu Srbije, koji je u ime Vlade Srbije potpisalo Ministarstvo rudarstva i energetike.\n„EPS nije njegov potpisnik, ali je dužan da poštuje sve odredbe. Jedna od obaveza, koja je utvrđena, odnosi se na finansijska sredstva koja se sindikalnim organizacijama izdvajaju za njihove aktivnosti. Visina tih sredstava zavisi od broja članova svake sindikalne organizacije, ali je u svakom slučaju iznos daleko manji od članarine koju plaćaju članovi sindikalne organizacije. Time se ne krši nijedan propis“, tvrde u EPS-u.\nUdruženi sindikati Srbije „Sloga“ podneli su decembra prošle godine Ustavnom sudu inicijativu za kontrolu ustavnosti Posebnog kolektivnog ugovora za EPS zbog, kako navode, „otvorene diskriminacije zaposlenih i grubog kršenja prava po osnovu rada i na slobodno sindikalno organizovanje“.\nPrema navodima „Sloge“, odredbama tog ugovora zaposleni se „ucenjuju i upućuju“ da svoja prava ostvare isključivo preko jedne sindikalne organizacije, a to je reprezentativni Sindikat radnika EPS-a, koji poslodavac favorizuje ugovorom.\nUdruženi sindikati „Sloga“ ocenili su da je odredbama kolektivnog ugovora, poslodavac „kupio lojalnost sindikata da u narednom periodu sprovodi sve odluke, pa i one štetne po zaposlene, poput dalje racionalizacije i otpuštanja u EPS-u“.\nPoseban kolektivni ugovor za EPS važiće još godinu dana, ali rukovodstvo i sindikate EPS-a veoma brzo čeka usvajanje kolektivnih ugovora za sve ogranke Elektroprivrede Srbije koji ističu početkom 2018. Ukoliko izbori 12. i 13. decembra budu prošli onako kako se nada rukovodilac Sindikata radnika EPS-a Milan Đorđević, svi poslodavci će sa druge strane pregovaračkog stola imati isključivo predstavnike jedinstvene izborne liste, koji su se obavezali na lojalnost novom rukovodstvu.\nURL to article: https://www.autonomija.info/nova-izborna-pravila-sindikata-eps-a-borba-za-milijardu-dinara.html


Dačić: Tanja Fajon nije objektivna, ona navija za opoziciju u kojoj je Dragan Đilas - Politika - Dnevni list Danas\nPočetna » Politika » Dačić: Tanja Fajon nije objektivna, ona navija za opoziciju u kojoj je Dragan Đilas\nPredsednik Skupštine Srbije Ivica Dačić izjavio je jutros da je predsednica Parlamentarnog odbora za stabilizaciju i pridruživanje Srbije i EU, Tanja Fajon sama sebe diskreditovala za učestvovanje u međustranačkom dijalogu vlasti i opozicije u Srbiji.\n6Piše: Beta 27. januara 2021. 08.38 Izmenjeno: 09.32\nDačić je gostujući na televiziji Hepi ocenio da evroposlanica Fajon „navija za deo opozicije“ u Srbiji u kom je predsednik Stranke slobode i pravde (SSP) Dragan Đilas.\n„Oni treba da potpomognu taj dijalog, a ne da se stavljaju na nečiju stranu. Izgubili su neku vrstu objektivnosti“, rekao je Dačić.\nPrema njegovim rečima, EU međustranački dijalog treba da bude potpomogne i upitao „kako neko može da smatra da je Fajon objektivna“.\nDačić je ponovio da je dogovorio za iduću nedelju telefonski razgovor sa predstavnikom EU Dejvidom Mekalisterom.\nFajon je izjavila da joj je Mekalister preneo da je zvanični Beograd tražio njeno izuzeće u dijalogu evropskih i srpskih parlamentaraca i ocenila da je to neprihvatljivo za Brisel, jer Evropska unija ima jasna interna pravila o predstavljanju.\n„Zakon o izborima je iz 2000, opozicija nije uputila zahtev za dijalog o izbornim uslovima „\nPredsednik Skupštine Srbije Ivica Dačić izjavio je danas da je zakon o izborima, protiv koga se, kako je rekao sada „bune“ predstavnici opozicije u Srbiji, donet nakon promena 5. oktobra 2000. i da od tada nije menjan, osim što je izborni cenzus smanjen sa pet na tri odsto.\nDačić, koji je i predsednik Socijalističke partije Srbije (SPS) rekao je da se predstavnici opozicije bune zbog smanjenja izbornog cenzusa, a da je to bio osnovni zahtev opozicije u vreme vladavine prvog predsednika SPS Slobodana Miloševića.\n„Ako postoje problemi treba konkretno da se razgovara. Od političkih stranaka nisam dobio nikakav predlog, dobio sam poziv od Cesida i CRTA-e koji su tražili da ih primim da razgovaramo o tome, da predoče šta oni misle. Nisam ih još primio, a od stranaka niko se nije javio“, rekao je Dačić.\nOn je ocenio da „cela ta priča treba da se uvede u normalan dijalog“, ali da treba da se zna „šta hoćemo, ko će u tome svemu učestvovati“.\n„Ima onih koji ne žele (da učestvuju u dijalogu), ima i nekih stranaka koje nisu zadovoljne Tanjom Fajon, to su predstavnici vladajuće koalicije, računajući i moju. Možemo da razgovaramo, ali ne jezikom ucena. Njima je jezik ucena ili bojkot izbora, ili organizovanje demonstracija“, kazao je Dačić.\nOn je rekao da se zalaže za to da „ne može na svakoj listi da stoji Aleksandar Vučić ili Ivica Dačić“, na izborima na kojima nisu kandidati.\nAleksandar Vučić, Dejvid Mekalister, dijalog, Evropski parlamentarci, Ivica Dačić, Tanja Fajon, Zakon o izborima\nJovanović (DSS): Očekujem poziv Dačića za učešće u dijalogu bez prisustva stranaca\n27. januara 2021. u 13.44\nОде госпођа Фајон у пензију.\n27. januara 2021. u 16.00\nA Dačić je objektivan, on navija za sebe i svoju bratiju? Kako se plaše Đilasa nije normalno :))))))\n27. januara 2021. u 20.54\nA objetivni Dačić ispod ,,Palme“ i sličnih Trabanata.\n27. januara 2021. u 21.25\nObjektivnost Tanje Fajon ravna je poštenju Dragana Đilasa i njegove klike!\n27. januara 2021. u 23.49\nDa hvali Vucica bila bi objektivna.Marika uključi malo svoj mozak Mani se Pinka daj nesto svoje ovo je bas otrovano i izlizano\n27. januara 2021. u 21.59\nŠta je sa Vesićem kada Daćić mora da napada Djilasa???\nDa mu se nije šta (nedo bog) desilo???


Srpski basketaši nastavili dominaciju - Pokazivač\nSrpski basketaši nastavili dominaciju\nSrpski basketaši nastavljaju da dominiraju širom sveta. Posle osvajanja srebra na Evropskom prvenstvu i Mastersa u Debrecinu, ekipa Novi Sad Al Wahda je osvojila još jedan Masters koji je ovog puta održan u Pekingu. Iako je srpska ekipa otputovala u Kinu u promenjenom sastavu, povređenog Dejana Majstorovića zamenio je Marko Dugošija, međutim to se na terenu uopšte nije videlo, jer su najbolji basketaši sveta predvođeni maestralnim Dušanom Domovićem Bulutom osvojili još jedan turnir. Upravo je Bulut sa 46 postignutih poena proglašen za MVP. Bulut je sa svojom ekipom tokom čitavog takmičenja u Pekingu delovao jako moćno i dominantno, a činjenica da su u finalu prosto pregazili ekipu Gdanjska rezultatom 21:9 najbolje govori koliko je to neravnopravna borba bila. Osvajanjem turnira u Kini srpski basketaši su samo povećali svoju kolekciju trofeja, pošto su odavno obezbedili učešće na završnom turniru FIBA World Tour-a osvajanjem Mastersa u Japanu.\nPrethodni tekstNovak još više odmakao na ATP listi


Počelo sprovođenje projekta „Razvoj zaista: Evaluacija uticaja na razvoj i učinaka regionalnih razvojnih agencija u Srbiji“ - Centar za evropske integracije\nPočelo sprovođenje projekta „Razvoj zaista: Evaluacija uticaja na razvoj i učinaka regionalnih razvojnih agencija u Srbiji“\nCentar za evropske integracije Beogradske otvorene škole je 1. maja 2013. godine počeo sa sprovođenjem istraživačkog projekta „Razvoj zaista: Evaluacija uticaja na razvoj i učinaka regionalnih razvojnih agencija u Srbiji“. Projekat se bavi istraživanjem učinaka akreditovanih regionalnih razvojnih agencija (RRA) u Republici Srbiji iz gledišta predstavnika zainteresovanih strana.\nGlavni uočeni problem kojim će se Projekat baviti jeste problem odnosa zainteresovanih strana i akreditovanih RRA u Republici Srbiji u pogledu učinaka istih i uticaja koje imaju na društveno-ekonomski razvoj. Zainteresovane strane u ovom Projektu su učesnici u vlasničkoj strukturi, kao i posredni i neposredni korisnici usluga akreditovanih RRA tj. predstavnici akreditovanih RRA, lokalnih samouprava, privrednih društava, organizacija civilnog društva, kao i regionalnih privrednih komora.\nPrvi deo Projekta predstavlja istraživanje učinaka akreditovanih RRA kroz percepciju predstavnika zainteresovanih strana, kao i analiza dokumenata donešenih na lokalnom, regionalnom i nacionalnom nivou koji se odnose na delovanje akreditovanih RRA.\nDrugi deo Projekta je zapravo širenje i predstavljanje nalaza istraživanja predstavnicima zainteresovanih strana. Kroz ovaj proces predstavnici zainteresovanih strana će imati priliku da kroz raspravu sa članovima profesionalnog tima Centra za evropske integracije Beogradske otvorene škole daju svoje predloge i zamerke na dobijene rezultate. Na taj način, konačan proizvod ovog Projekta, studija praktične politike, će sadržati pouzdane podatke o navedenoj temi istraživanja.\nProjekat se sprovodi uz podršku Evropskog fonda za Balkan u okviru njihovog Programa regionalnih politika „Misli i povezuj se“ (“Think & Link”).


21 april 2016\tIzmeđu dva broja\nPredizborni program pokreta „Dosta je bilo“: Štednja, ukidanje Direkcije, Potisja, Linka, smanjenje poreza na imovinu\nPokret „Dosta je bilo“ u Bečeju planira da ostvari uštede u budžetu opštine Bečej strogom kontrolom trošenja novca iz budžeta, između ostalog i smanjenjem troškova reprezentacije, računa za telefoniranje, službenih putovanja. Potrebno je zatim ukidanje Javnog preduzeća Direkcija za izgradnju, komunalne firme Potisje i poljočuvarskog preduzeća Link FTO, saopštili su predstavnici „Dosta je bilo“ Stevan Kosanović, Svetlana Dinić, Saša Bakić i Predrag Zavišić na konferenciji za novinare 17. aprila.\n25 april 2016\tBečej\nRezultati izbora u Bečeju: U lokalni parlament ulaze SNS i koalicioni partneri, SVM, Mađarski pokret i „Dosta je bilo“\nNa lokalnim izborima u Bečeju održanih 24. aprila, pobedila je izborna lista „Aleksandar Vučić – Srbija pobeđuje“, za nju je glasalo 7.906 građana i time su SNS i njeni koalicioni partneri (Srpski pokret obnove, Socijaldemokratska partija Srbije, Pokret socijalista i Partija ujedinjenih penzionera Srbije) u Bečeju osvojili 22 odbornička mandata u Skupštini opštine.\n27 april 2016\tBečej\nKoalicija SNS-SPO se zahvalila građanima: Nema vremena za slavlje, radimo dalje, sledeće nedelje konstitutivna sednica Skupštine opštine\n„Građani Bečeja su nam ukazali poverenje i pružili podršku, jer smo mi pred njih izašli sa konkretnim rezultatima šta je to što smo uradili u prethodnom mandatu i šta planiramo da uradimo. Merilo vrednosti su pre svega bili konkretni rezultati naše odborničke liste i onoga što smo mi nudili i tražili smo poverenje da nastavimo upravo u tom pravcu. Ovolika podrška građana opštine Bečej je nezabeleženo, nikada nijedna politička opcija nije imala ovakvu podršku građana opštine. To čast, to je ponos, ali istovremeno i odgovornost“, rekao je predsednik opštinskog odbora Srpske napredne stranke Vuk Radojević na današnjoj konferenciji za novinare predstavnika izborne liste „Aleksandar Vučić – Srbija pobeđuje“ (koalicija Srpske napredne stranke, Srpskog pokreta obnove, Socijaldemokratske partije Srbije, Pokreta socijalista i Partije ujedinjenih penzionera Srbije).\n29 april 2016\tNaslovna\nRezultati izbora u Bečeju: Koalicija SNS može sama da oformi vlast\nNa lokalnim izborima u Bečeju održanim 24. aprila pobedila je izborna lista „Aleksandar Vučić – Srbija pobeđuje“, za nju je glasalo 7.906 građana (44,32 odsto) i time su SNS i njeni koalicioni partneri (Srpski pokret obnove, Socijaldemokratska partija Srbije, Pokret socijalista i Partija ujedinjenih penzionera Srbije) osvojili 22 odbornička mandata u Skupštini opštine.\nPostizborno zamajavanje građana: Kada ćemo imati novu vlast?\nUmesto objavljivanja konačnih rezultata, pregovora o formiranju nove vlade, izborni proces se vratio na početak: i pobednici i, uslovno rečeno, gubitnici traže ponovno brojanje glasova.\nRepublička izborna komisija (RIK) saopštila je 26. aprila da je na osnovu 98,04 odsto obrađenih biračkih mesta, lista „Aleksandar Vučić – Srbija pobeđuje“ osvojila 48,26 odsto glasova, a da će svoje predstavnike u Narodnoj skupštini imati još 11 partija, koalicija i stranaka nacionalnih zajednica. Prema rečima predsednika RIK-a Dejana Đurđevića, radi se o preliminarnim rezultatima dobijenim sa 8.213 biračkih mesta, dok nije obrađeno 1,96 odsto mesta.\n16 maj 2016\tBečej


Građani Pekinga na video bimu gledaju obraćanje predsednika Kine Ši Đinpinga Svetskoj zdravstvenoj skupštini 18. maja 2020. (Foto: AFP)\nSvetska zdravstvena organizacija (SZO) saopštila je da će nezavisna revizija globalnog odgovora na koronavirus početi čim to bude moguće, kao i da je dobla podršku i obećanje značajnih finansijskih sredstava od Kine, koja se nalazi u centru pažnje kao zemlja iz koje je potekla pandemija.\nSveobuvatna procena, koju traži koalicija afričkih, evropskih i drugih zemalja, treba da razmotri "koje su pouke izvučene" iz načina na koji je SZO koordinisala svetski odgovor na Kovid-19, ali se neće baviti kontroverznim pitanjima kao što je poreklo novog koronavirusa.\nRezolucija čiji je nacrt izrazila Evropska unija, kojom se poziva za nezavisnu procenu rada SZO, po svemu sudeći je dobila podršku većine od 194 članice organizacije. Očekuje se da se o njoj raspravlja i da bude usvojena u utorak.\nAdministracija predsednika Trampa, koja često kritikuje SZO, osudila je “pokušaj bar jedne članice organizacije da zataška izbijanje zaraze”.\nTramp je već suspendovao američko finansiranje Svetske zdravstvene organizacije, pošto ju je optužio da je suviše naklonjena Kini, koju Bela kuća kritikuje zbog nedovoljne transparentnosti u ranim fazama krize.\nAmerički sekretar za zdravstvo Aleks Azar nije pomenuo Kinu po imenu, ali je jasno stavio na znanje da Vašington smatra da SZO snosi kolektivnu odgovornost.\n“Moramo da iskreno govorimo o jednom od glavnih razloga zbog kojih se epidemija otela kontroli”, rekao je Azar. “Ova organizacija nije uspela da dobije informacije koje su svetu bile potrebne a taj neuspeh je koštao mnogo života.”\nGovoreći posle Azara, kineski ministar zdravstva Ma Šiaoveji rekao je da je Peking na vreme i otvoreno objavio da je izbila zaraza i podelio kompletan genetski kod virusa. On je pozvao druge zemlje da se “suprotstave glasinama, stigmatizaciji i diskriminaciji”.\nKineski predsednik Ši Đinping putem video linka se obraća Svetskoj zdravstvenoj skupštini, 18. maja 2020.\nKineski predsednik Ši Đinping obećao je prethodno 2 milijarde dolara u naredne dve godine za borbu protiv Kovida 19, posebno u zemljama u razvoju.\nTa suma je ravna celom godišnjem budžeteu SZO za prošlu godinu i više je nego dovoljna da nadoknadi Trampovo zamrzavanje američkog doprinosa SZO od oko 400 miliona dolara godišnje.\nPortparol Saveta za nacionalnu bezbednost Bele kuće, Džon Uliot, rekao je da je to “pokušaj da se skrene pažnja sa poziva sve više zemalja koje traže da kineska vlada polaže račune za to što nije upozorila svet na to što dolazi.”\nGeneralni direktor SZO Tedros Gebrejesus izjavio je da je organizacija Ujedinjenih nacija “oglasila zvono na uzbunu rano i oglašavala ga često”. Kada je proglasila globalnu vanrednu situaciju 30. januara, van Kine je bilo manje od 100 slučajeva i još nije bilo smrtnih slučajeva”, podsetio je.\nTedros Gebrejesus, generalni direktor Svetske zdravstvene organizacije, govori na otvaranju virtuelne sednice 18. maja 2020.\nGebrejesus, koji je uvek obećavao da će doći do revizije odgovora na epidemiju, poručio je da će se to ispitivanje obaviti u najskorijem mogućem trenutku. “Svaka zemlja i svaka organizacija mora da razmotri svoj odgovor i izvuče pouke na osnovu tog iskustva”.\nU prvom izveštaju o reagovanju na pandemiju, sedmočlani odbor za nadzor SZO ocenio je da je organizacija “ispoljila liderstvo i napravila značajan napredak u odgovoru na Kovid 19”. Panel je podrdžao reviziju ali je ocenio da bi njeno sprovođenje u ovom trenutku moglo da poremeti odgovor SZO na pandemiju. Odbor je istakao da “nesavršeno I postepeno razumevanje” nisu neobični kada se pojavi nova bolest, i, po svemu sudeći, u odgovor Trampu, upozorio da “sve veća politizacija odgovora na pandemiju” ometa pokušaje da se porazi virus.\nNemački ministar zdravlja Jens Špan ocenio je da SZO mora da postane “nezavisnija od spoljnog mešanja” i da treba jačati njenu ulogu u “liderstvu i koordinaciji.”


Junker: Ako se EU raspadne, na Balkanu će izbiti rat\nŽan-Klod Junker / Foto: FoNet / EU foto\nPredsednik Evropske komisije Žan-Klod Junker upozorio je potpredsednika SAD Majka Pensa u Briselu da će na zapadnom Balkanu izbiti još jedan rat ako se EU raspadne, a to će biti i rezultat Donalda Trampa i njegovog ohrabrivanja zemalja članica da napuste Uniju nakon Bregzita, prenosi Euractiv pisanje Financial Times-a.\nJunker je dodao da je važno da se zemljama regiona stavi u izgled članstvo u EU: “Ako ih ostavimo same – Bosnu i Hercegovinu, Republiku Srpsku, Makedoniju, Albaniju, sve te zemlje – ponovo ćemo imati rat”.\nSa druge strane, bivši ministar finansija Grčke Janis Varufakis izjavio je da se Evropska unija “raspada tako brzo da možda neće trajati još jednu deceniju”. Takođe, on je kritikovao pristup biznisu lidera EU za koji kaže da “raspiruje plamen ksenofobije i populizma”.\nPavle Petrović: Bez vladavine prava nema dovoljnog privrednog rastaSaša Janković: Vučić vodi državu kao fudbalski huligan, SNS sprema izbornu krađu


Tur de Frans 2010: Zbog padova mnogi ušetali kroz cilj\nNaslov: Tur de Frans 2010: Zbog padova mnogi ušetali kroz cilj pon 5 srp - 10:10\nPrva etapa čuvene biciklističke trke Tur de Frans okončana je uz brojne probleme za većinu aktera, jer su usled brojnih padova neki od njih morali da ušetaju kroz cilj noseći svoj bicikl.\nDistancu od Roterdama od Brisela u dužini od 224 kilometara najbrže je na dva točka prešao Alsandro Petaki, kome je za to bilo potrebno pet časova, devet minuta i 38 sekundi. Iza Italijana koji vozi za tim Lampre - Farneze kroz cilj je prošao Kolumbijac Mark Renšo iz tima HTC, dok je treći bio Tor Huišvod, norvečki član ekipe CTT.\nFabijan Kanćelara koji je pobedio u uvodnoj vožnji na hronometar u subotu zadržaće žutu majicu pred drugu etapu jer je bio onemogućen da normalno privede trku kraju zbog pomenutog incidenta. Kako se on desio unutar završna tri kilometra neće izgubiti na vremenu.\nIsti je slučaj i sa braniocem titule Albertom Kontadorom koji je bio tek 48, dok je Lens Armstrong prvu etapu završio kao 55.\nDruga etapa vozi se u ponedeljak, a distanca od Brisela do konačne destinacije, Spa, duga je 201 kilometar.


“Strah” Igora Vuka Torbice iz Pirota premijerno u Beogradu\nTanjug 25. maja 2021. 06:11\nBEOGRAD – Poslednja predstava preminulog mladog reditelja Igora Vuka Torbice „Strah – jedna topla ljudska priča“ premijerno je gostovala sinoć na sceni “Raša Plaović” Narodnog pozorišta u Beogradu, u produkciji Narodnog pozorišta Pirot.\nAutorski projekat je baziran na više tekstova nemačkog dramskog pisca Franca Ksavera Kreca, a premijera na sceni NP Pirot je odigrana neposredno pre izbijanja pandemije, u februaru 2020. godine, a komad će se izvesti i odmah sledeće veče na istom mestu.\nRetko talentovani dramski umetnik, Torbica je uveliko za vreme svog kratkog, ali profesionalno plodonosnog života, osvojio čitav region svojim impresivnim režijama komada koje su na visini zrelosti znatno iskusnijeg i nadasve osvešćenijeg ljudskog bića.\nNakon velikog trijumfa koji je postigao sa delima “Krvave svadbe” G. M. Lorke (SNP/Grad teatar Budva) i “Tartif” od Molijera (SNP/NP Sombor), i svim ostalim naslovima gde je bilo jasno da ne ume da omane u svom poslu, odlučio se da sarađuje sa ansamblom teatra u Pirotu.\nOdabrao je više komada poznatog pisca Kreca kao polaznu tačku i inspiraciju za stvaranje veoma složenog pozorišnog čina koji vodi publiku na nepoznato putovanje.\nIstina, sama glumačka ekipa ovog pozorišta ne spada u vrh savremene scene na koje je Torbica navikao u prestonici ili širom cele bivše Jugoslavije, ali je opet uspeo da im rukovodi da uglavnom ne iskaču iz postavljenih standarda i da većim delom budu ujednačeni u stilu igre.\nPuna dva sata osmoro glumaca – Aleksandar Radulović, Aleksandra Stojanović, Zoran Živković, Natalija Geleban, Milan Nakov, Danijela Ivanović, Aleksandar Aleksić i Danica Stanković, svojski su se izborili sa “koktelom” žanrova u ovoj “testametarnoj” predstavi čudesnog reditelja Torbice, koji je svojim režijama apsolutno pomerao granice čim se pojavio.\nMogu se učitati jasni motivi spomenutog “Tartifa” u “Strahu”, tako da su paralele neminovne, a takođe u pojedinim važnim segmentima ova drama se nadovezuje pomalo i na remek delo – film “Podzemlje” Emira Kusturice, tako da je nadahnuće neisrpno teklo sa svih strana.\nReditelj je u programu ove predstave zapisao -„Franc Ksaver Krec je pesnik malih ljudi, običnih života i banalne svakodnevice. Poznat i kao istaknuti levičar, ovaj je pisac dao tekstove pune političkih tema koje su se odnosile pre svega na ubrzano narastajući broj radničke klase sedamdesetih i osamdesetih godina predhodnog veka. Baš iz ovog razloga njegov se celokupni opus može pre svega posmatrati kao prilog žanru socijalne drame”.\nMladi nagrađeni autor koji je napustio ovaj svet u 33. godini, ostavio je za sobom značajnu kolekciju izuzetnih predstava u Beogradu (JDP – “Pokojnik” i “Razbijeni krčag”, Narodno pozorište – “Carstvo mraka”) i Srbiji (NP Zrenjanin – “Don Žuan”), a tek je po regiji ostavio autentičan rukopis koji ne može izbledeti – izvanredan “Hinkeman” (Zagrebačko kazalište mladih, Zagreb), “Priče iz bečke šume” (Gradsko dramsko kazalište „Gavella”) i druge.\nSasvim slučajno se ispostavilo da je “Strah” bio njegov poslednji umetnički angažman, težak, mračan, bizaran, tragikomičan i zastrašujuć komad, kakav je često i sam život.


TEMA DANA: Trinaesta PENZIJA kad budu IZBORI u Vranju | VRANJSKE\nTEMA DANA: Trinaesta PENZIJA kad budu IZBORI u Vranju\n11.10.2017 14:07 » 22.10.2017 13:11\nNiko ne brani i nama: Danijela Milosavljević FOTO Vranjske\nDiskriminacija: Radmila Veselinović FOTO Vranjske\nRazgovaraću sa gradonačelnikom: Gradimir Jovanović FOTO Vranjske\nNelogično: Miroslava Trajković FOTO Vranjske\nInicijativa PUPS-a da se samo u Beogradu isplati 13. penzija izazvala je nezadovoljstvo i protest penzionera iz unutrašnjosti.\nNajčešći komentar je da ovakvi potezi mogu samo da podgreju odijum prema prestonici, oličenom u provincijaloj mantri „beogradizacija“.\nNaime, ministar za regionalni razvoj i koordinaciju rada i javnih preduzeća i predsednik PUPS-a Milan Krkobabić izjavio je „da za to postoje sredstva i da o tome treba razmišljati jer penzioneri u Beogradu žive u specifičnim uslovima zato što su cene najveće“.\nReakcije na ovaj predlog PUPS-a u Vranju su različite, ali se u prvi plan stavlja pitanje - da li su to sredstva iz budžeta Beograda, ili Republike Srbije.\n- Koliko sam razumela ministra Krkobabića, ta sredstva bi trebalo da budu uplaćena iz budžeta grada Beograda; ukoliko bi to bilo iz republičkog budžeta, to bi bilo strašno.\nUkoliko, pak, to Beograd isplaćuje, to je onda njihova stvar, niko ne brani ostalim lokalnim samoupravama da i one svojim penzionerima isplate 13. penziju, ukoliko za to imaju sredstava - kaže za Info Vranjske članica Gradskog veća za socijalnu politiku i lokalnu upravu Danijela Milosavljević.\nVranjski penzioneri, međutim, ne slažu se baš da je to „stvar Beograda“, jer Beograd, kako kažu nije „osim sveta“, i on je u Srbiji, čak njen glavni grad.\n- Ako se radi o sredstvima iz republičkog budžeta, to se mora isplatiti svim penzionerima u Srbiji, u protivnom, to bi bila čista diskriminacija - kaže za Info Vranjske Radmila Veselinović, predsednica Udruženja penzionera Srbije „Nezavisnost“, ogranka u Vranju.\n- Tvrdnja ministra Krkobabića da su u Beogradu cene najveće ne stoji; cene su svuda u Srbiji jednake - komunalije, javni prevoz, grejanje, potrošačka korpa, sve je to približno jednako i u Beogradu i van njega.\nČak je kod nas ponekad i skuplje - u Beogradu postoje veliki marketi sa stalnim popustima za penzionere, oni imaju i besplatan gradski prevoz. Uostalom, državi isto plaćamo dažbine, isto nam je bila umanjena penzija, a cene su približno iste za neophodne potrebe. Jedino je kafana tamo skuplja, ali to je već luksuz i kod nas – dodaje Veselinovićka.\nGradimir Jovanović, predsednik GrO PUPS Vranje, priključuje se ovoj inicijativi, za koju kaže da nije Krkobabićeva, već partije u celini.\n- Radi se o sredstvima iz budžeta grada Beograda, i tamo je to već rađeno ranije. Smatram da nije stvar u tome da li će beogradski penzioneri to da dobiju, već da dobiju i svi ostali, da sve lokalne samouprave slede beogradski primer, jer su penzioneri, kako je istakao i predsednik Vučić „heroji reformi“ i da su podmetnuli leđa kada je to bilo najpotrebnije.\nJa sam već dobio odobrenje iz centrale PUPS-a da takvu inicijativu pokrenem i u Vranju, kao i svi odbori partije u Srbiji. Tako da ću ovih dana preduzeti i konkretne korake, u saradnji sa gradonačelnikom Milenkovićem i ostalim činiocima u lokalnoj samoupravi, da se i vranjskim penzionerima isplati 13. penzija.\nMožda ne baš svima, ali onima iz najugroženije grupe, ispod 25.000 dinara, a upravo je takvih najviše u Vranju – kaže Jovanović.\nPenzioneri u Srbiji trebalo bi u novembru da dobiju jednokratnu novčanu pomoć od 6.000 dinara“.\nGradimir Jovanović, predsednik Gradskog odbora Partije ujedinjenih penzionera (PUPS) u Vranju, kaže za naš portal da „ako je informacija potekla od ljudi iz vlade i sa vrha države, siguran je da će to ispoštovati“.\n„Ja ne mogu ni da potvrdim, ni da demantujem.\nMiroslava Trajković, predsednica Udruženja penzionera Grada Vranja, smatra da aktuelna kampanja „nije u redu“.\n- Život penzionera nigde nije lak, pogotovo ovde u Vranju gde privreda stagnira, pa penzioneri često izdržavaju i nezaposlenu decu i unuke. Kaže se da je u Beogradu život najskuplji, ali tamo je elita, pa i penzionerska, tamo su i penzije u proseku veće nego u unutrašnjosti – navodi Trajkovićeva.\nANKETA: Zašto 13. penzija SAMO BEOGRAĐANIMA?\nĆUTE I UMIRU\nUDRUŽENjE PENZIONERA protiv PUPS\nKomentarisu o trinaestoj,a ne\n23:01 | 22.07.2018\nKomentarisu o trinaestoj,a ne primaju ni dvanaestu.U Srbiji penzioneri primaju jedanaest penzija za 12 meseci.Preracunato i utvrdjeno uvidom u isplate.\nVranjske 23.04.2021 09:48\nGrad prodaje žičaru na Besnoj Kobili »\nGradsko veće Vranja na svojoj poslednjoj sednici, u ponedeljak 19. aprila, donelo je odluku o prodaji žičare «Duboko» na...\nVranjske 23.04.2021 09:45\nKorona na jugu: Epidemija u defanzivi »\nNa jugu Srbije nastavlja se tendencija pada relevantnih brojki epidemije korona virusa, pokazuju poslednji podaci Gradsk...


Ubrzano širenje virusa: Zatvoreni kafići u Parizu - mojusk.ba\nBarovi i kafići u Parizu zatvoreni su danas na dvije sedmice u skladu sa novim mjerama protiv ubrzanog širenja virusa korona, ali je restoranima dozvoljeno da nastave rad.\nUz povećanu stopu širenja virusa i rast broja hospitalizovanih pacijenata nekoliko mjeseci poslije ukidanja opšte blokade javnog i privrednog života, nova pravila o fizičkom distanciranju stupila su na snagu.\nBarovi i kafići privlačili su veliki broj ljudi koji često nisu poštovali propise o fizičkom razmaku i nošenju maski. Francuski mediji osjenjuju da mjera zatvaranja zato nije iznenađujuća.\nUčionice i amfiteatri u gradskim univerzitetima biće ograničeni na 50 odsto kapaciteta, prenio je AFP.\nMinistar zdravlja Olivije Veran objavio je prošle sedmice da samo poboljšanje epidemiološke situacije može da spriječi zatvaranje barova i kafića u Parizu.\nU subotu, 4. oktobra, u Francuskoj je registrovano blizu 17.000 novih infekcija.\nZvaničnici navode da u gradu postoje 203 aktivna klastera epidemije.


Faktor | Shvatili da je pandemija: U FSBiH došli na ideju kako da troše ogroman novac\nČelnici FSBiH u društvu Milorada Dodika na utakmici u Banjoj Luci\n21.10.2021. / 19:57\nKoliko će to da košta? Pod uvjetom da u svakom klubu testiraju 50 osoba, uz prosječnu cijenu PCR testa od 90 KM, Fudbalski savez će izdvojiti 4.500 KM. U Premijer ligi se takmiči 12 timova, što je po jednom kolu čak 54.000 KM, a mjesečno, kada se igraju i četiri kola - 216.000 KM.\nVEZANI TEKST - Velika promjena u Premijer ligi BiH: Fudbaleri i treneri moraju imati negativan PCR test


Nova šetnja 5.januara u Beogradu | VAmedia - info portal\nNova šetnja 5.januara u Beogradu\n04/01/2019 04/01/2019 Нема коментара на Nova šetnja 5.januara u Beogradu\nNova protestna šetnja zakazana je za 5. januar u Beogradu, a sinoć drugi put za redom u protestnoj šetnji bili su gradjani Kuršumlije I Prokuplja.Pre nekoliko dana protestna šetnja održana je I u Kraljevu.\nProtest u Valjevu april 2017\nNezadovoljni radom SNS na lokalu, ali I kao vid podrške protestima u Beogradu šetnja je organizovana u još dva grada u Srbiji, Kuršumliji I Prokuplju.\nGradjani šetnjom u Beogradu su istakli nekoliko zahteva medju kojima su smena ministra policije Nebojše Stefanovića, pet minuta na RTS-u za proteste, jednako izveštavanje o svim političkim opcijama na javnom medijskom servisu, kao i pronalaženje počinioci i nalogodavaca ubistva predsednika Inicijative SDP Olivera Ivanovića i nalogodavaca pokušaja ubistva lidera Levice Srbije Borka Stefanovića i novinara Milana Jovanovića. Šetnje su u Beogradu počele pod sloganom “Stop krvavim košuljama”, nakon prebijanja Borka Stefanovića u Kruševcu.\nU Valjevu za sada nema organizovanih šetnji, a na poslednjoj konferenciji za novinare Saveza za Srbiju predsednik GO DS-a Slobodan Pavlović je rekao da je Savez organizovao odlazak na prethodni protest u Beogradu I najavio novi organizovani odlazak za naredni skup. Ipak, javnost o načinu odlaska putem ove oraganizacije nije javno obaveštavan, a na fejsbuk stranici DS-a takodje nema informacije o tome.\nPoslednji protest u Valjevu bio je gradjanski protest protiv poskupljenja goriva, a pre toga bile su organizovane protestne šetnje u aprilu 2017. godine nakon predsedničkih izbora. Valjevci su učestvovali I u protestima 2000. godine, a pre toga I 1996 -1997 kada su Valjevci sa ostatkom Srbije izražavali protest zbog kradje na lokalnim izborima.\nNaslovne vesti, Politika Beograd, Kuršumlija, protest, valjevo


OSNOVNI PODACI O NAČINU FINASIRANJA JAVNOG PREVOZA I PREDLOG ZA PROMENU NAČINA NJEGOVOG FINASIRANJA\n- Javni prevoz subvencionišemo sa preko 80% mi građani kroz uplate poreza i dažbina u budžet našeg Grada.\nPS. Javni prevoz se subvencioniše u celom svetu. Zbog sve gore ekonomske i ekološke krize u sve većem broju gradova javni prevoz se subvencioniše 100%, to jest, besplatan je za njegove korisnike. Saznajte više na : www.freepublictransports.com\n- Vlasnici APEX-a (BusPlusa) su (zvanično) u 2012 i 2013 imali dve milijarde dinara prihoda od prodaje i štampanja karata. To je15% godišnjih troškova rada celokupnog javnog prevoza.\n- Sa tim novcem smo mogli do sada da pokrenemo fabriku i napravimo preko 100 autobusa.\n- Još najmanje toliko se izvlači kroz štetne ugovore za oglašavanje u/na vozilima javnog prevoza i stajalištima.\n- Kroz preskupi najam privatnih autobusa i napumpane fakture izgubimo nekoliko milijardi dinara godišnje.\nPS. Privatni prevoznici dobijaju istu količinu novca kao i GSP, a obavljaju 1/3 svog prevoza. GSP pruža i mnoge druge usluge bitne za svakodnevno funkcionisanje sistema javnog prevoza.\n-Kada bi sva preduzeća i institucije uplaćivale korišćenje usluge javnog prevoza zaposlenima direktno u fond za javni prevoz, on bi već sad bio 100% subvencionisan, nezaposleni, studenti i đaci bi ga mogli koristiti besplatno i prestala bi potrebe za bilo kakvim sistemom naplate javnog prevoza.\n- Prelaskom na biogas (CNG) dobijen iz komunalnog smeća i industrijskog otpada organskog porekla troškove nabavke energenata za javni prevoz možemo smanjiti za 50%.\n- Posle 5 godina bismo imali skoro besplatno pogonsko gorivo za javni prevoz, a emisiju štetnih gasova momentalno di smo smanjili za 160.000 tona CO2/godišnje.\n- Preradom smeća i otpada organskog porekla problem njihovog neadekvatnog skladištenja možemo pretvoriti u izvor energije i napravili uštedu od preko 90 miliona evra/godišnje, samo na troškovima nabavke dizela.\n- Pretvaranjem milion tona komunalnog smeća i industrijskog otpada organskog porekla godišnje u komprimirani i pročišćeni biogas (CNG), više od 100 miliona m3 metana (21 puta veći zagađivač od CO2) koji se oslobađa tokom procesa truljenja, bi smo mogli da pretvorimo u ekološki najčistije pogonsko gorivo za vozila javnog saobraćaja i ostale javne službe, dobijemo ogromnu količinu toplotne energije koja se oslobađa tokom tog procesa i dobijemo preko milion tona potpuno prirodnog đubriva koja je preduslov za održivu i zdravu (organsku) poljoprivredu.\n- Troškovi automobilskog zagađenja u Beogradu iznose oko dve milijarde evra godišnje. Većim ulaganjem u GSP i sistem javnog prevoza ne možemo zaraditi, ali možemo uštedeti time što troškove automobilskog zagađenja možemo prepoloviti u narednih 5 godina, a grad učiniti mnogo prijatniji i zdravijim za život.\n- Ovakvu politiku transporta možemo implementirati u celoj Srbiji. Do 2020 dobili smo pristup fondovima EU za ekologiju od 10 milijardi evra. To je dovoljno da izgradimo postrojenja za proizvodnju biogasa po celoj Srbiji i na taj način zadovoljimo jedan veliki procenat naših potreba za energentima, zaposlimo ogroman broj ljudi, podstaknemo organsku (zdravu) poljoprivredu i drastično smanjimo emisiju CO2 i CH4.\nViše o zahtevima, predloženom cenovniku i tekst peticije koju je do sada potpisalo skoro 7.000 ljudi možete naći na linku:\nOvo je prilika da konačno zakoračimo u XXI vek. Budite deo istorije\nZAŠTO I KAKO DO SLOBODNOG I ODRŽIVOG JAVNOG PREVOZA\nMi se zalažemo za uvođenje 100% subvencionisanog, ili za korisnike besplatnog javnog prevoza.\nNaše analize pokazuju da potpunim ukidanjem sistema naplate karata i direktnim uplatama privrednih subjekata u budžet za javni prevoz možemo uštedeti oko 20 miliona evra i na taj način već sutra dobiti 100% subvencionisan javni prevoz.\nSektor transporta u Srbiji i svetu je odgovoran za 30% svog zagađenja gasovima koji stvaraju efekat staklene bašte i drugim visokotoksičnim materijama koje su proizvod sagorevanja fosilnih goriva. Sektor transporta je odgovoran i za potrošnju 1/3 fosilnih goriva. Osim toga sektor transporta je odgovoran i za ogromno zagađenje bukom čije posledice još nisu dovoljno proučene.\nTroškovi automobilskog zagađenja koji su socijalizovani, prema Drezdenskom institutu za ekologiju saobraćaja, se procenjuju na oko 750 evra godišnje po glavi stanovnika EU. Imajući u vidu da je Beograd jedan od najzagađenijih gradova u Evropi i najzagađeniji gradova u ovom delu Evrope, starost automobila i kvalitet goriva, ovi troškovi su i mnogo veći. Sektor transporta je jedan od najodgovornijih za ovo zagađenje.\nNeke studije urađene na Saobraćajnom fakultetu u Beogradu ukazuju na to da su godišnji troškovi automobilske nekulture između 1.5 - 3 milijarde evra.\nJedan od glavnih ciljeva naše kampanje, pored stvaranja svima dostupnog javnog prevoza, je upravo to - smanjenje zagađenja i stvaranje održivog načina transporta, kao jednog dela naše vizije stvaranja samoodrživih, ekološki odgovornih, energetski racionalnih, ekonomski stabilnijih i socijalno pravednijih zajednica pokretanih na obnovljive izvore energija.\nTroškovi rada i održavanja javnog prevoza u Beogradu su oko 150 milona evra godišnje. Od toga preko 80% dolazi kroz subvencije iz gradskog budžeta, koji mi građani punimo plaćanjem poreza, taksi i ostalih dadžbina. Taj procenat pokriva skoro sve troškove javnog prevoza. Preostalih 20%, koji dolaze od prodaje karata, marketinga i ostalih poluprivatizovanih delatnosti pokriva troškove privatnih firmi čiji vlasnici parazitiraju na ovoj za svaki grad strateški važnoj komunalnoj službi. Ako uzmemo u obzir da političari u gradskom veću najam privatnih autobusa plaćaju daleko više od onih u GSP-u, tih 80% kojima mi građani subvencionišemo javni prevoz je više nego dovoljno da već danas imamo 100% subvencionisan javni prevoz koji obavlja GSP, ekskluzivni prevoznik Beograđana u vlasništvu svih nas, kome je taj status oduzeo prošli gradonačelnik i njegovo "gradsko veće".\nI pored te činjenice, ako uporedimo stvarne prihode građana (70% ima prihode između 150 - 300 evra) i cenu karata, mi imamo jednu od najskupljih karata u Evropi. Samo u poslednje 3 godine cena karata je skočila za oko 150%, dok je cena energenata u isto vreme skočila za samo 40%. Većina građana tu cenu ne može da plati, a naročito nezaposleni, studenti, đaci i svi oni koji imaju minimalne mesečne prihode.\nTime je ovim kategorijama ljudi ograničena sloboda kretanja i neposredno ograničen pristup uslugama koje spadaju u osnovne ljudske potrebe i prava (pravo na obrazovanje, zdravstvene usluge, zapošljavanje itd). Oni koji mogu da plate preskupe karte preferiraju da koriste automobile jer im je jeftiniji, komforniji i pouzdaniji način transporta.\nIako je kvalitet javnog prevoza sve gori (200 novih autobusa je kupljeno kroz kredit koji otplaćuju građani iz budžeta) troškovi rada javnog prevoza i procenat kojim se subvencioniše javni prevoz su se od uvođenja privatnog monopola na prodaju karata u javnom prevozu drastično povećali. Analizom poslovanja na osnovu dostupnih podataka utvrdili smo da ne postoji ekonomska opravdanost uvođenja elektronskog sistema naplate karata "Bus Plus" kojim je jednom novoosnovanom "konzorcijumu" registrovanom za marketing, na blago rečeno sumnjivom tenderu, dat monopol na prodaju karata u javnom prevozu.\nOd 'bus-plusa' korist ima samo nekolicina tajkuna i političara, a od slobodnog i kvalitetnog javnog prevoza korist možemo imati svi. Na javnom prevozu ne možemo da zaradimo, ali možemo mnogo da uštedimo i napravimo korak u ka pravednijim, humanijim, zdravijim i održivijim zajednicama visoko svesnih i savesnih ljudi.\nZato vas pozivamo da nam se pridružite u naporima da zaštitimo naše zajedničko dobro i učinimo svima nama svakodnevni život lepšim, boljim, zdravijim i održivijim.


Energyobserver - SRBIJA / DRUŠTVO / NASLOVNE STRANE ZA SREDU, 20. MAJ 2020. GODINE\nSRBIJA / DRUŠTVO / NASLOVNE STRANE ZA SREDU, 20. MAJ 2020. GODINE\nDnevne novine u izdanju za sredu, 20. maj na naslovnim stranama pišu o dogadjajima u Crnoj Gori i izjavi Mila Djukanovića, o državnoj pomoći firmama zbog pandemije, dešavanjima u Demokratskoj stranci i o drugim temama.\nALO - Ove novine navode da je "Iz Kine krenuo drugi talas korone".\nBLIC - "Milo se bruka, nije posao vladara da osniva crkve", vladika Joanikije o izjavi predsednika Crne Gore Mila Djukanovića u kojoj pominje mogućnost stvaranja pravoslavne crkve za Crnogorce. "Sporazuma o Kosovu neće biti pre početka 2021" o rešavanju problema Kosova.\nVEČERNJE NOVOSTI - "Milova 'crkva' mina za srpstvo", o izjavi predsednika Crne Gore Mila Djukanovića. "Milijarda za 4.500 firmi", o državnoj pomoći preduzećima zbog pandemije korona virusa.\nDANAS - "RTS se sve više pretvara u RTSNS", o radu javnog servisa. "Neću mirno da gledam lagani nestanak Demokratske stranke", kaže funkcionerka te stranke Aleksandra Jerkov o tenzijama unutar DS.\nINFORMER - "Tramp podržao Srbe i SPC", list navodi da je američki predsednik Donald Tramp izjavio da Podgorica nema pravo da otima imovinu Srpske pravoslavne crkve.\nKURIR - O korona virusu u domu za stare osobe u Negotinu: "šest mrtvih u domu u kom su svi zaraženi".\nPOLITIKA - "Milo propoveda satansku crkvu", rekao je mitropolit crnogorsko-primorski Amfilohije o izjavi predsednika Crne Gore Mila Djukanovića. "Granice izmedju Srbije, Grčke i Bugarske se otvaraju 1. juna", o otvaranju granica balkanskih država.\nSRPSKI TELEGRAF - "Srbija otvara granice 22. maja, koronatest više nije potreban". / BETA.RS\n20.05.2020 · DRUŠTVO__/_NASLOVNE_STRANE_ZA_SREDU / 20._MAJ_2020._GODINE


"Nasa Borba" - Delegacija OEBS stize na Kosovo\nDelegacija OEBS stize na Kosovo\nNikome nije upucen bilo kakav predlog o statusu Kosova tvrdi Dacic\nBeograd - U skladu sa Moskovskom deklaracijom, nasa drzavna delegacija zapocela je pregovore sa OEBS -om o istovremenom otvaranju misije te organizacije na Kosovu i Metohiji, kao i vracanju SR Jugoslavije u tu organizaciju. Kao znak dobre volje nase Savezno ministarstvo za inostrane poslove pozvalo je delegaciju OEBS da boravi nedelju dana u juznoj pokrajini, a stranim diplomatama koji borave u nasoj zemlji otvoren je pristup Kosmetu, rekao je juce na konferenciji za novinare Ivica Dacic, portparol Socijalisticke partije Srbije.\nNa poslednjem sastanku Kontakt grupa je jace nego ikad ranije osudila terorizam, istakla vaznost Moskovske deklaracije, ali ni ovaj put uzrocnici prekida srpsko albanskog dijaloga nisu jasno adresirani, niti prozvani, kazao je portparol SPS.\nSocijalisticka partija Srbije ne prihvata pritiske i pokusaje nametanja resenja, rekao je on i naglasio da nikome nije upucen bilo koji predlog o resenju statusa Kosova, jer su albanski politicari prekinuli razgovore.Svako ima pravo da predlaze resenja za pitanje Kosova i Metohije, a sta ce biti primenjeno zavisice od drzavnih organa Republike Srbije i predstavnika albanskih politickih stranaka, istakao je Dacic.\nPrincipi statusa autonomije moraju da podju od postovanja teritorijalnog integriteta SR Jugoslavije i Srbije uz postovanje principa ravnopravnosti svih gradjana i nacionalnih zajednica koje zive na Kosovu i Metohiji i uz postovanje medjunarodnih standarada vezanih za ljudska prava nacionalnih manjina, naglasio je Dacic.\nKomentarisuci mogucnost sastajanja republickog parlamenta povodom debate o Kosovu, portparol SPS je rekao da ne vidi razlog za to, jer su se sve relevantne politicke stranke vec izjasnile o Kosovu, te da je taj stav toliko jedinstven, da bi rasprava u parlamentu o tom pitanju bila cista politizacija. Dijalog o Kosovu jos nije usao u fazu konkretnih resenja, jer ga albanski politicari sabotiraju i u okviru toga su ciste spekulacije da postoje neslaganja u Vlade Republike Srbije oko resenja statusa Kosmeta, istakao je Dacic.\nKomentarisuci isplatu penzija u Srbiji, Dacic je ocenio da Vlada Republike Srbije ulaze maksimum napora da isplati penzije, radnike zaposlene u prosveti i zdravstvu, a za to je bitan preduslov dalji rast industrijske proizvodnje.\nZakon o univerzitetu bice dosledno primenjen\nKomentarisuci primenu Zakona o univerzitetu i nezadovoljstvo univerzitetskih nastavnika zbog tog zakona, Dacic je kratko rekao - Prica o tom zakonu je zavrsena, taj zakon je donet uz veliku vecinu glasova u republickoj Skupstini i tu nece biti nikakve politizacije. Zakon se sprovodi i bice sprovoden u interesu i profesora i studenta i naucnog rada na univerzitetu, porucio je portparol SPS.


Ministar za saobraćaj i veze Republike Srpske Neđo Trninić izjavio je danas da je plan da u Republici Srpskoj, u kojoj sada postoji 106 kilometara autoputa, do 2030. godine bude izgrađeno ukupno 420 kilometara autoputeva.\nTrninić je na regionalnoj konferenciji o javno-privatnom partnerstvu u Beogradu izneo detaljne planove za izgradnju i rekonstrukciju infrastrukture, kojima je, pored izgradnje autoputeva i brzih puteva, predviđena i obnova regionalnih puteva, ali i ulaganja u razvoj železnice i aerodroma Banja Luka.\nOn je najavio i planove za ulaganja u 470 kilometara brzih puteva, kao i rekonstrukciju magistralnih i regionalnih puteva.\nIstakao je da se radi na tome da se Banja Luka preko Doboja, Brčkog i Bijeljine autoputem poveže sa Beogradom.\nRepublika Srpska potpisala je i koncesiju sa partnerima iz Kine pa se očekuje izgradnja autoputa od Banja Luke ka Prijedoru, a koncesija će trajati 30 godina. Trninić je rekao i da se vode pregovori sa Svetskom bankom za investiranje u nove putne pravce, kao i da postoji finansijska podrška Evropske investicione banke.\nIstakao je i da je železnički saobraćaj interesantan za investiranje, jer Republika Srpska ima 420 kilometara pruge, od čega je 90 odsto elektrifikovano.\nŽeleznica RS je u restrukturiranju i neophodna su ulaganja da bi spremno dočekala 2021. godinu, kada će infrastruktura biti otvorena za strane operatere, rekao je Trninić. Jedini međunarodni aerodrom u Banjaluci je do 2018. godine "tavorio" sa 18.00 putnika godišnje, dok sada ima 200 hiljada putnika i potencijal za dalji razvoj i ulaganja, poručio je Trninić.


Momčilo Trajković o izjavi Aleksandra Vučića | N1 Srbija\nTrajković: Izjava Vučića uzdrmala poziciju srpskog naroda\n09.08.2018. |18.56 |\nČlan Predsedništva Srpskog nacionalnog foruma i nekadašnji potpredsednik Vlade Srbije Momčilo Trajković izjavio je u Danu uživo da je izjava predsednika Srbije Aleksandra Vučića, o tome da se zalaže za razgraničenje sa Albancima na Kosovu i Metohiji (KiM), još jedna izjava koja u kontinuitetu "širi depresiju među Srbima na KiM".\n"Počev od izjave da na KiM nemamo ništa, da bi svaki metar bio plus, izjave da je Kosovo izgubljeno davno pa do toga da razgraničenje ništa drugo ne znači nego jedno veliko razočaranje koje će iz temelja pomeriti ostatak srpskog naroda na KiM, pogotovo ispod Ibra", kaže Trajković.\nPodseća da na severu Kosovo ima 30 do 40 hiljada Srba, a da je "sve ostalo - 120 i više hiljada - je ispod Ibra".\n"To znači da će 80 hiljada ostati u tzv. Velikoj Albaniji jer će razgraničenje značiti da Srbija tamo više neće imati vlast. Ako se ide na razgraničenje čak i sa Preševom, na Kosovu bi ostalo 80.000 Srba koji bi bili remetilački faktor i da sleduje njihov egzodus, jer bi Albanci pitali šta će nam sad Srbi", smatra Trajković.\nPrema njegovim rečima, poruka Vučića je "iz temelja uzdrmala poziciju srpskog naroda na KiM".\n"Totalno je poremetila one koji se nadaju da se vrate, razočarala one koji su dali žrtve. Imam nekoliko prijatelja koji počinju da prave kuću, posle ove izjave razmišljaju da li da počnu da prave kuću", kaže Trajković.\nPolitika Beograda pokazuje kakva je njena politika prema Kosovu ako analizirate Srpsku listu.\nTrajković se nedavno obratio predsedniku Srbije otvorenim pismom, šest meseci posle njihovog sastanka u Beogradu, u kojem navodi da Vučić nije ispunio, kako kaže, "ama baš ništa" od onoga što je obećao na sastanku s delegacijom Foruma u januaru.\n"Suština pisma je jedno razočarenje nakon velikih obećanja koja smo imali na sastanku 30. januara. Tada smo se sreli, nakon ubistva Olivera Ivanovića, tražeći rešenja za mnoga pitanja, između ostalog i šta država može da uradi povodom ubistva", rekao je Trajković.\n"Predsednik je u najvećoj meri prihvatio ono o čemu smo razgovarali, mi smo imali i konkretne predloge. Predsednik je pre svega bio oduševljen predlogom o Fondu za KiM, zatim predlogom za osnivanje državnog saveta za KiM kako bi partijska politika prerasla u nacionalnu i državnu politiku, a bio je prezadovoljan i strateškim kriznim tačkama na koje smo upozorili da se na terenu 'albanizuje' teritorija", kaže Trajković.\nPrema rečima Trajkovića, Vučić je obećao na sastanku da će se "obračunati sa ljudima na terenu koji prave greške ili imaju kriminalne radnje", kao i da će "odgovarati oni koji su odgovorni za albanizaciju srpskih teritorija".\n"Međutim, ti ljudi su posle toga napredovali umesto da snose odgovornost", tvrdi Trajković.\nGovoreći o istrazi ubistva Ivanovića, Trajković je rekao da zasad nema informacija ili se, kako kaže, rezultati istrage čuvaju da "u datom momentu posluže za politički pritisak na neke faktore". Ocenjuje i da je moglo doći do bolje saradnje vlasti u Beogradu i Prištini kad je reč o istrazi.\nMomčilo Trajković Aleksandar Vučić Kosovo\nRepublika Nauru povukla priznanje nezavisnosti Kosova 13:10 h\nSAMO,jedno,poznajem familiju čiji otac je prodao zemlju i kuću na Kosovu,za te pare deci,ima dva sina i kćer,kupio im stanove,sebi kuću-sve to u Zemunu,sinovima auto+kiper,kamion,da mogu da rade!Oni zimuju u Austriji ili Švajcajskoj letuju u Šri Lanci,ili Kaliforniji!!!!!!\nsramota je sta nam radi jedan apsolutista ogavni AV..... uzas ljudi.....sve on zna i u ama bas sve se mesa....blago tv pinku i tv hepy .....oni uzivaju u svemu....jad i cemer od drzave....\nLjudi, socijalisti i radikali su sve izgubili 90ih godina. Dođoše ponovo na vlast, sad bi i jug Srbije da predaju. Narod ćuti i glasa.


ATAK I NA TAKSI STAJALIŠTA: U prestonici postavljeno 149 stanica za privatni javni prevoz gde je obeleženo više od 1.400 mesta | Novosti.rs\nU nedostatku parkinga, Beograđani se bore za svako mesto, pakad vide da nema taksi vozila Gradu šalju zahteve za prenamenu stajališta. Taksisti smatraju da je ovo "prijavljivanje" i traženje neprihvatljivo, jer su ovo mesta bez kojih ne mogu da rade.\nSvakodnevna je pojava da se vozači vrte ukrug u nadi da pronađu parking, pa im im prazna mesta na taksi stajalištima "bodu" oči.\n- Na parkingu kod Skupštine teško je naći mesto kao i svuda po centru grada, a u blizini ima dosta firmi. Svakodnevno prolazim tuda, a mesta izdvojena za taksiste skoro uvek su prazna. Nije mi jasno zašto ne ukinu ta mesta, kako bi se dobilo deset novih parkinga, jer tu zaista njih nikad nema - ispričao nam M. P.\nKako kažu u Sekretarijatu za javni prevoz, dobijali su ovakve žalbe građana, a one se razmatraju i prosleđuju ovlašćenim predstavnicima taksi prevoznika.\n- Podnosiocima ovakvog zahteva dostavlja se odgovor prevoznika - navode u Sekretarijatu.\n- Skoro smo imali prijavu za stajalište u Ulici braće Nedića. Zbog epidemiološke situacije ovo i kao i ostala stajališta korišćena su u manjoj meri, ali očekujemo da će u narednom periodu biti više taksista.\nKako su nam rekli, do sada nije ukinuto nijedno stajalište zbog nekorišćenja.\nPredsednik Saveza taksi udruženja Srbije Aleksandar Bijelić, rekao je za "Novosti" da bi prenamena stajališta bila potpuno neprihvatljiva.\n- U gradu ima 6.000 taksista, a postoje 1.422 mesta za nas. Prema studiji koju je uradio Saobraćajni fakultet, u prestonici fali još 50 stajališta - govori Bijelić.\n- Parking jeste problem, ali ne treba to rešavati preko naših leđa. Koliko će neko stajalište biti korišćeno zavisi od toga koliko su taksisti traženi u tom delu grada i u određenom trenutku.\nOD 1.422 stajališna mesta u gradu, najviše je na Novom Beogradu 375, Savskom vencu 171 i Voždovcu 164 mesta. Najmanje mesta na stajalištima je u Rakovici i ima ih 60, u Zemunu 74, Vračaru 79 i na Čukarici 101. Na opštinama Stari grad, Zvezdara i Palilula ima po 130 mesta.


Renault T kamion godine 2015. - KAMIONI.NET\nRenault T kamion godine 2015.\nS leva: Bruno Blin i Gianenrico Griffini\nŽiri specijalizovanih novinara iz evropskih 25 država izabrao je Renault Trucks T za Međunarodni kamion godine 2015. (International Truck of the Year 2015/. Predsednik žirija, Đanenriko Grifini /Gianenrico Griffini/, predao je prestižnu titulu predsedniku Renault Trucks, Brunu Blinu, 23. septembra, na prvom press danu uoči početka 65. IAA, najveće izložbe komercijalnih vozila u ovoj godini u Evropi i svetu, koja se od 25. septembra do 2. oktobra održava u Hanoveru, na severozapadu Nemačke.\nSa ukupno 129 poena, nova, najteža familija Renault kamiona dobila je 48 poena više od najbližeg rivala (drugi – DAF CF teška distributivna familija 81 poena, treći – Mercedes-Benz Atego nove generacije 49 poena).\nŽiri je presudio je da je Renault Trucks T kamion koji je najviše doprineo drumskom transportu ove godine, a titulu mu dodelio na osnovu nekoliko kriterijuma: tehnološke inovacije, udobnost, bezbednost, upravljivost, ekonomična potrošnja, ekološki uticaj i troškovi vlasništva. Žiri je takođe istakao i druge kvalitete kamiona Renault Trucks T, posebno vrhunska aerodinamična rešenja, kao i udobnost koju pruža vozačima, kako na drumu, tako i za vreme odmora.\nŽiri sa predsednikom Renualt Trucksa\n“Nova T gama kombinuje najbolje karakteristike prethodnih uspešnih Renault modela sa naprednom opremom ugrađenom u najnoviju generaciju teških komercijalnih vozila”, istakao je Đanenriko Grifini, predsednik međunarodnog žirija Kamion godine. “Rezultat toga je jedno od najznačajnijih predstavljanja novog kamiona u nekoliko poslednjih godina.”\n”Ushićen sam što sam u prilici da primim ovu nagradu u ime Renault Trucks i želeo bih to da podelim sa svim zaposlenima i partnerima širom sveta. Ova nagrada nas čini ponosnim, kao što će činiti ponosnima sve one koji budu kupili i vozili ovaj kamion”, rekao je primajući nagradu Renaltov predsednik Bruno Blin. ”Pre godinu dana, sa lansiranjem potpuno nove game, Renault Trucks je ušao u jednu sasvim novu eru. Ova nagrada je najbolji način da se istakne nov identitet Renault kamiona. Siguran sam da će priznanje za kvalitete Renault Trucks T kamiona od strane specijalizovanih, nezavisnih novinara iz 25 evropskih zemalja biti snažan argument za pridobijanje novih klijenata”, dodao je Blin.\nOd 1977-me, kada je proglašen prvi kamion godine, Renaultu je ovo treći put da ponese prestižnu titulu: 1983. dobio ju je model G260, a 1991. Renault AE Magnum – model kojeg je prošle godine nasledila nova T serija.\nTags: ITOY, Renault Trucks T\nKAMIONI.NET > Kamioni > Renault T kamion godine 2015.


Libijiska obalska straža spasava migrante u Homsu, 27. avgusta 2019. (arhivski snimak)\nBrod sa najmanje 50 migranata koji su se uputili ka Evropi prevrnuo se u Sredozemnom moru nadomak obale Libije, saopštili su agencija UN za izbeglice i Obalska straža Libije. Za to vreme, jedna nezavisna grupa kaže da postoji drugi brod sa 56 migranata kojima takođe preti opasnost.\nPortparol obalske straže Ajub Gasim izjavio je za Asošijejted Pres da se\nMigranti tokom operacije spasavanja, 14 nautičkih milja od obala Libije, 8. septembra 2019.\nNezavisna grupa koja pruža podršku ljudima koji prelaze Sredozemno more, "Telefon za alarm" (Alarm Phone) saopštila je da je ugrožen i drugi brod sa migrantima. Grupa je primila poziv migranata sa broda, koji su napustili Libiju pre nekoliko dana, navodeći da su "očajnički pozivali u pomoć i plašili ste da će nastradati", i da su sada na moru više od 60 sati.\nLibija je postala glavna tačka prelaska mora za migrante koji putuju ka Evropi, posle smrti dugogodišnjeg diktatora Moamera Gadafija 2011, kada je došlo do kolapsa centralne vlasti a u severnoafričkoj zemlji zavladao haos i pojavile se brojne naoružane para-vojske.\nProteklih godina, Evropska unija se udružila sa Obalskom stražom i drugim libijskim snagama u pokušaju da zaustavi migrante u opasnom prelasku Mediterana. Grupe za ljudska prava navode da su, zbog toga, migranti prepušteni na milost i nemilost surovim naoružanim grupama ili zatvoreni u pritvorenim centrima u izuzetno lošim uslovima, bez dovoljno vode i hrane.\nNajmanje 6.000 migranata iz Eritreje, Etiopije, Somalije, Sudana i drugih zemalja nalazi se u desetinama pritvornih centara u Libiji, kojima upravljaju paravojske, koje se optužuju za torturu i druge zloupotrebe. Migranti često završavaju tamo posle napornog putovanja kada su prepušteni surovim krijumčarima koji ih drže kao taoce i traže otkup od njihovih porodica.\nEU: Sve više migranata iz Severne Afrike prelazi u Italiju\nŠpanija spasila 334 migranta iz Mediterana, četvoro nije preživelo put\nItalija dozvolila brodovima sa stotinama migranata da pristanu na Siciliju


EU donirala 800 miliona eura pomoći Zapadnom Balkanu i Turskoj | Aktuelno\nNaslovna REGION EU donirala 800 miliona eura pomoći Zapadnom Balkanu i Turskoj\nEU donirala 800 miliona eura pomoći Zapadnom Balkanu i Turskoj\nEvropska unija je izdvojila pomoć od 800 miliona eura Zapadnom Balkanu i Turskoj za pomoć zdravstvu i otklanjanju ekonomskih i socijalnih posljedica epidemije korona virusa, saopštila je danas Evropska komisija u Briselu\nEvropska unija je izdvojila pomoć od 800 miliona eura Zapadnom Balkanu i Turskoj za pomoć zdravstvu i otklanjanju ekonomskih i socijalnih posljedica epidemije korona virusa, saopštila je danas Evropska komisija u Briselu.\nSrbiji je iz fondova EU za saniranje ekonomsko-socijalnih posljedica pandemije preusmjereno 78,5 miliona eura, 15 miliona eura za plaćanje troškova avionske dopreme hitnih medicinskih potreba i sredstava, kao i 7,5 miliona eura za preuređenje i opremu laboratorije za izradu testova za korona virus.\n“EU ovu pomoć daje jer živimo na istom kontinentu i jedino zajedno možemo uspjeti u suzbijanju korona virusa i otklanjanju ekonomskih i društvenih posljedica pandemije”, poručio je komesar za prošerenje Oliver Varheji.\nVarheji je naveo da je EU izdvojila ukupno 3,8 milijardi eura za podršku svojim istočnim i južnim susjednima, kao i Zapadnom Balkanu i Turskoj.\nEU je od izdvojenih sredstava Albaniji dodelila četiri miliona za medicinsku opremu, a Bosni i Hercegovini sedam miliona eura za bolničku zaštitu i opremu zdravstvenog osoblja.\nKosovu je odobreno pet miliona eura za laboratoriju, zaštitna sredstva i respiratore, dok je za Crnu Goru dato tri miliona eura za nabavku medicinske opremu, zaštite i respiratora.\nSjevernoj Makedoniji je namijenjeno četiri miliona eura za medicinsku zaštitu i nabavku pet hiljada testova za korona virus.\nEvropska unija je takođe za otklanjanje socijalne i ekonomske štete izdvojila 46,5 miliona evra za Albaniju, 73,5 miliona eura za Bosnu i Hercegovinu, 63 miliona za Kosovo, 63 miliona eura za Severnu Makedoniju.\nJoš 290 miliona eura je EU odobrila za oporavak Zapadnog Balkana kao cjeline od posljedica koje je izazvala epidemija korona virusa.\nOvo je dio pomoći EU od 15,6 milijardi eura koja je namijenjena “partnerskim zemljama”, najviše Africi i drugim djelovima svijeta, ali i Balkanu i ostalim neposrednim susjedima Unije.\nPomoć je “hitna podrška za humanitarne potrebe, jačanje zdravstva, snabdijevanja vodom, pospješenje sposobnosti da se izbore s pandemijom i otklone društvene, socijalne i ekonomske posljedice”.\nTim: Ne želim da me neko tjera da bilo kome dajem novac\nĐorđije Pavićević, predsjednik našeg ABA ligaša Mornara, istakao je da će brojni klubovi ostati...\nSrbija: Migranti otkriveni u tovaru kupusa\nSrpski carinici su 25. maja 2020. godine na izlazu graničnog prelaza Horgoš, u saradnji...


Dobar seks - veća sreća : Nadlanu.com\nDobar seks - veća sreća\nObjavljeno 4. avg 2008. / 13:50:41\nOd trenutka kad je Institut, pre nekoliko godina, otvorio vrata za polaznike, žene i muškarci svih uzrasta, ako plate 200 australijskih (140 američkih) dolara za časove, mogu savladati tajnu - kako se divno osećati.\nDa bi čudo bilo veće, mnoge kompanije troše po 6.000 dolara na školarinu za poludnevnu "radionicu sreće" za zaposlene koji pred partnerima i kupcima treba da pokazuju "srećna i zadovoljna lica".\n"Uz malo napora i troška možete povećati nivo osećanja sreće i to je upravo ono čime se bavimo i čemu učimo polaznike" - tvrdi Timoti šarp, osnivač HIA, koji takođe nudi grupne sesije za samo 30 dolara "po glavi".\nNema nesrećne zvezde\n"Počinjemo od nule i nastojimo da na bankovni račun sreće naših polaznika stavimo što više pozitivnih osećanja i misli. Ne treba se miriti s nametnutom životnom situacijom i osećanjem da ste rođeni pod nesrećnom zvezdom, uz našu pomoć dobijate injekcije optimizma i ukazivanje na staze sreće" - samouvereno tvrdi Šarp.\nSocijalni psiholozi tvrde da samo 15 odsto osećanja sreće dolazi od zarada, imovine i drugih finansijskih faktora. Oko 90 odsto obezbeđuju elementi kao što su stav, kontrola života i odnosi s okolinom.\n"Ukoliko ste prirodni u bilo kojoj od ovih oblasti u stanju ste da postignete još više i još bolje se osećate" - kaže Šarp čiji je HIA, zapravo, deo je filozofije koju je američki ekonomista Pol Zejn Pilcer nazvao "Revolucija boljitka".\nU knjizi istog naslova, Pilcer tvrdi da će sledeća industrija vredna triliona dolara, posle automobilske i informatičke tehnologije, biti preventivni biznis koji će ljudima omogućiti da nađu mir, zdravlje i sreću.\nI dok većina nas finansijski bolje stoji od naših roditelja i baka i deka, stepen sreće koji to odražava nije se promenio. Istraživanja pokazuju da kad su osnovne potrebe za smeštajem i hranom zadovoljene, svo dodatno bogatstvo znači vrlo malo za osećanje sreće.\n"Bogatstvo definitivno nije najvažnija garancija za sreću. Razlika u osećanju sreće između nekoga ko zarađuje 30.000 i nekoga ko zaradi 300.000 dolara je u suštini vrlo mala. A mnogi ljudi su iznenađeni ovom činjenicom" - tvrdi Šarp.\nViše je u dobrom seksu\nSociolozi u najnovijim istraživanjima ukazuju da se među 10 najvažnijih generatora sreće, uz san, vežbanje i uživanje u celini nalazi - seks.\n"Šta onda čekamo, za više boljeg seksa nije potrebno bogatstvo, treba samo želeti i naići na pravog partnera" - ukazuje se u propagandnom materijalu Instituta za sreću.\nJedno istrazivanje iz 2007. godine obavljeno na 1.000 zaposlenih žena utvrdilo je da ih gotovo 90 odsto smatra da je dobar seks važan doprinos osećanju sreće i zadovoljstva.\n"Osobe koje imaju uspešne seksualne veze mnogo su srećnije od onih koje 'kubure' sa seksom" - utvrdio je i Šarp.\nSvakako najneobičnije istraživanje obavili su ekonomisti Dejvid Blenčflauer sa Dartmaut Koledža i Endrju Osvald sa Univerziteta Varvik: izučavali su ponašanja 16.000 Amerikanaca i Amerikanki i ustanovili da "obavljanje" seksualnog odnosa jednom nedeljno umesto jednom mesečno izaziva zadovoljstvo kao da se zarađuje godišnje 50.000 dolara više!\nŠta je starije: seks ili sreća?\nIpak, Blenčflauer priznaje da nema odgovor na dilemu - da li osećaj sreće vodi ka više seksa ili više seksa izaziva veću sreću.\nPre gotovo dve decenije urednik lista "Baltimorski kurir" Henri Luis Menken definisao je bogatsvo kao "zararađivati 100 dolara više od muža sestre vaše žene, dakle od pašenoga" a stručnjaci za ponašanja sada tvrde da "razlog što se, iako bogatiji, ne osećamo i srećniji, leži u činjenici da se poredimo s ljudima koji imaju više od nas".\n"Ako želite da budete srećni treba da uradite jednostavnu stvar: poredite se s ljudima koji imamu manje od vas, koji su siromašniji, imaju manje kuće, jevtinije automobile" - savetuje Šarp.\nSIDNEJ, 04. avgust 2008. (FoNet)\nPEDESET NIJANSI EKSTAZE: Najbolje poze u seksu za više bliskosti među partnerima\nU KOJOJ STE VI: Pet faza veze kroz koju svaki par mora da prođe\nBEZ SRAMA: Uz pet saveta rešite se seksualne frustracije\nPROVERITE: Da li ste seksualno inteligentni?


Janković: Cela država u karantinu, sve nas drže kao taoce | Insajder\nFoto: Srđan Ilić / Saša Janković\n"Vama je lokalna samouprava oteta. Vaši odbornici 2014. odvedeni su u karantin u Jagodini. Oni su glasali, neslobodno glasali. Ceo Kragujevac je u karantinu, cela Srbija je u karantinu, sve nas drže kao taoce", rekao je Janković.\nOn je rekao da ne zna mnoge stvari, ali da zna šta je država. "Država nije jedan čovek, jedna institucija", rekao je Janković.\nOn je obećao da predsednik Srbije neće zapošljavati građane, već će to raditi poslodavci. "Nema te privrede koja može da se razvija bez države, bez fer pravila igre, bez vladavine prava", rekao je Janković.\nOn je rekao da aktuelna vlast građane vređa na svaki mogući način - kao očeve, muževe, žene, ćerke, privrednike...\nJanković je dodao i da ne želi da živi u nekoj drugoj zemlji, već u Srbiji i da sanja zemlju "u kojoj Policija štiti gradjane, a ne kriminalce, u kojoj Nebojša Stefanović shvata da je ministar unutrašnjih poslova, a ne ministar Aleksandra Vučića, državu koja donosi pravedne zakone, a ne zakone po diktatu SNS-a, Srbiju u kojoj sudije sude po pravdi".\nMitingu u centru grada je prisustvovao veliki broj gra]ana, a košarkaški trener Dušan Ivković rekao je da ga raduje što niko nije morao da dolazi autobusima.\nProfesorka Ljiljana Mijatović rekla je da su mnogi sposobni ljudi otišli iz Srbije i da 40.000 mladih odlazi svake godine,\n"Ako ne budemo pametni 2. i 16. aprila, šanse su nikakve da se mladi koji su otišle vrate", rekla je Mijatovićeva.\nEkonomista Miodrag Zec ocenio je da sadašnja vlada nije transformisala javna preduzeća i da je surova prema svojim građanima i da "kažnjava penzionere", što "niko i nigde nije uradio".


S media saznaje: Aleksandar Popović gradonačelnik Beograda\nTekst 29.06.2012 15:48 Tweet\nS media saznaje: Aleksandar Popović gradonačelnik Beograda Posle obrta na republičkom nivou, isto se dešava i u Beogradu. Vlast će formirati naprednjaci i socijalisti, a podršku će im pružati D S S. Cena te podrške je mesto gradonačelnika na koje će doći Aleksandar Popović, saznaje S media portal.\nNakon što je propao dogovor demokrata i socijalista oko formiranja vlade, sve je izvesnije da će „pući veza“ i u Beogradu. S media portal je još u sredu prvi pisao o tome da je lider DS-a Boris Tadić tražio od Dragana Đilasa da raskine sporazum sa socijalistima oko vlasti u glavnom gradu, a prema najnovijim informacijama isto od socijalista traže i naprednjaci.\nD S S se vraća na velika vrata\nKako S media portal nezvanično saznaje SNS je zatražio od koalicije okupljene oko SPS-a da u Beogradu formira vlast sa istim partnerima kao i na republičkom nivou. Aleksandar Popović za S media portal: Trčim trku za gradonačelnika i ne podržavam druge\nS obzirom na to da su samo četiri političke grupacije ušle u Skupštinu grada, vlast će formirati SNS, SPS, a u tome će ih podržavati i D S S. Demokrate će tako ostati i bez vlasti tamo gde su najjače i gde je njihov kandidat, Dragan Đilas, najubedljivije trijumfovao.\n„Beogradski obrt“ tu se ne završava, pošto je D S S-u za ovu podršku ponuđeno mesto gradonačelnika, saznaje S media portal. Tako će umesto Dragana Đilasa koji je nedavno izabran za gradonačelnika na njegovo mesto doći kandidat D S S-a Aleksandar Popović.\nSocijalisti za sada ćute, dok iz SNS-a i DS S-a nagoveštavaju da je „sve moguće“.\nPretraga po temi: Aleksandar Popović, DSS, Vlast u Beogradu, Dragan Đilas FACEBOOK KOMENTARI\ndr.A.Popovic je najbolji covek i strucnjak za razliku od DJilasa lopine iz DS.Bravo za Acu i DSS.\n, 29.06.2012 20:32)\n+ Preporučujem (32) - Ne preporučujem (11)


Zaštita na radu | KESZ Serbia\nZakon o bezbednosti i zdravlju na radu Republike Srbije omogućava da se državna politika o zaštiti na radu zasniva na principu davanja prioriteta životu i zdravlju zaposlenih i sveobuhvatnoj odgovornosti poslodavca za obezbeđivanje odgovarajućih, bezbednih i zdravih uslova rada. KESZ SRBIJA, kao evropska građevinska firma, poštuje i postupa u skladu sa zahtevima srpskih zakona o zaštiti na radu i drugih zakonskih propisa.\nNa osnovu Pravilnika o zaštiti na radu, KESZ SRBIJA je osnovao Službu zaštite na radu koja odgovara direktno izvršnom direktoru kompanije. Služba zaštite na radu na gradilištima, na kojima je kompanija KESZ SRBIJA angažovana kao glavni izvođač radova, vrši opštu kontrolu nad poštovanjem zahteva iz Pravilnika o zaštiti na radu od strane zaposlenih izvođača. Prema Uredbi o odnosima glavnih izvođača i podizvođača, glavni izvođač je u obavezi da, u saradnji sa svojim angažovanim podizvođačima, priprema mere kojima se obezbeđuju bezbedni uslovi rada na gradilištima, a koje su obavezujuće za sve organizacije koje su uključene u proces izgradnje.\nKada radove istovremeno izvode glavni izvođač i podizvođač (ili više podizvođača), preduzimaju se opšte mere zaštite na radu i zaštite od požara – zaštitne ograde, zaštitne mreže i ventilatori, postavljanje ograda oko rupa i otvora na plafonima, dodatno osvetljenje, postavljanje znakova itd.). Razdvajanje radova izvedenih od strane kooperantskih organizacija prati odgovarajuća evidencija uneta u zajednički dnevnik rada.\nKESZ SRBIJA, kao glavni izvođač radova, pre početka izvođenja građevinskih radova na svakom građevinskom projektu, razvija i odobrava Plan izvođenja radova u skladu sa kojim se preduzimaju mere zaštite na radu. Primenjuju se odgovarajuće smernice i regulatorne mere kako bi se obezbedilo poštovanje zahteva iz Pravilnika o zaštiti na radu na gradilištima za izvođače radova.\nSve mere zaštite na radu sprovode se radi obezbeđivanja poštovanja važećih standarda, pravila i propisa o bezbednosti na radu u svim fazama, od izrade projektne dokumentacije do stavljanja u funkciju završenog projekta.


POČETNA VESTI Mihajlović: Očekujem da poskupi struja za građane\n“Mi smo jedna od retkih zemalja u kojoj, nakon početka rata u Ukrajini, električna energija nije poskupela. Imamo cenu struje, među najnižima u Evropi, a poskupeli su i nafta, gas, oprema za proizvodnju električne energije, delovi, sve je poskupelo. Naša nevolja je i što imamo ranjeni EPS koga moramo da očuvamo kako bismo imali energetsku stabilnost”, rekla je Mihajlović, koja je i potpredsednica Vlade Srbije.\n“Energija je skupa, ne možemo da se rasipamo i moraćemo više da štedimo. Ceo svet to radi i moraćemo i mi. Kod nas se građani greju na struju jer je to najjeftinije i najkomfornije. Tako nešto za najveći deo Evrope je nezamislivo jer je to preskupo”, rekla je ona.\nPRETHODNI ČLANAKKo zaslužuje nagradu i povelju Grada Požarevca povodom Svete Trojice\nSLEDEĆI ČLANAKJokić MVP NBA lige


Učešće kompanije Victoria Group na Info danu Dunav soja asocijacije | VICTORIAOIL\nNovi Sad, 22. februar 2013 – Kompanija Victoria Group učestvovala je na Info danu Dunav soja asocijacije, čiji organizatori su bili Institut za ratarstvo i povrtarstvo Novi Sad i organizacija Dunav soja. Dunav Soja Asocijacija je osnovana kao nezavisna, međunarodna i neprofitna organizacija sa sedištem u Beču, a njen osnovni cilj je promocija non-GMO soje u podunavskim zemljama, među kojima Srbija sa svojihm 170.000 hektara na kojima se uzgaja non-GMO soja svakako zauzima centralno mesto.\nU svom uvodnom izlaganju, direktor Instituta, Dr Miroslav Malešević, istakao je značaj potpisivanja ovakve deklaracije ne samo za Institut već i za sve učesnike u poljoprivredi, sam grad Novi Sad i prerađivačku industriju dok je Mattias Kron, predsednik Dunav soje, posebno naglasio centralnu ulogu Srbije u sprovođenju ovog projekta, ali i značaj činjenice da postoje kompanije poput Victoria Group, koje podržavaju i aktivno učestvuju u projektu promocije non-GMO soje, čije će višestruke koristi srpski poljoprivrednici imati u godinama ispred nas.\nU stručnom delu konferencije okupljenim učesnicima, među kojima je bilo oko 100 farmera koji uzgajaju soju, predstavnik Victoria Group je održao prezentaciju o značaju primene Deklaracije i komparativnim prednostima koje se ostvaruju za našu zemlju uzgojem isključivo non-GMO soje.\nVictoria Group je još u septembru 2012. godine učestvovala na seminaru Dunav Soja Asocijacije, gde je okupljenim stručnjacima iz celog regiona predstavila kapacitete uzgoja i prerade non-GMO soje u Srbiji, sa ostvarenim mogućnostima plasmana u Evropsku uniju. Učesnici su upoznati i sa prerađivačkim kapacitetima i rezultatima kompanije Sojaprotein, članice Victoria Group.\nKompanija Sojaprotein, jedinstveni je fabrički kompleks u Evropi za preradu isključivo genetski nemodifikovanog sojinog zrna (non GMO), strogo kontrolisanog porekla i kvaliteta. Upravo zahvaljujući ovoj komparativnoj prednosti, koja se ogleda u non-GMO proizvodima od soje, obezbedila je ovoj kompaniji međunarodni plasman na čak 36 tržišta - od svih zemalja Evropske unije, preko država Ruske federacije, članica CEFTA i EFTA, do zemalja Bliskog i Srednjeg istoka, Turske i Severne Afrike. Nedavno realizovana investicija u pogon za proizvodnju tradicionalnih sojinih proteinskih koncetrata (TSCP), vrednosti 30 miliona evra, omogući će fabrici Sojaprotein, godišnjeg prerađivačkog kapaciteta od čak 250.000 tona, izvozni potencijal od čak 80% ukupne proizvodnje.\nKonferenciji su prisustvovali resorni ministar za nauku i obrazovanje, Žarko Obradović, gradonačelnik Novog Sada, Miloš Vučević, predsednik Dunav soje iz Beča, Mattias Kron, ataše ministarstva poljoprivrede Austrije, dr Christian Brawenz, predsednik udruženja 1400 farmera iz Nemačke, Rudolf Buhler, kao i direktor Uprave za zaštitu bilja, Dr Jan Boćanski, predsednik Asocijacije farmera 100 P Plus, Voja Malešev i predstavnica kompanije Victoria Group, Natalija Kurjak.


Dušan Šehovac: Uskraćuju mi pravo da govorim | Trebevic.net\nDušan Šehovac: Uskraćuju mi pravo da govorim\nDušan Šehovac, jedan od rijetkih Srba koji je nakon rata ostao na Ilidži i jedan od zvaničnika Udruženja sarajevskih Srba na svojoj koži osjeća šta znači biti Srbin u Sarajevu.\nNovu golgotu prolazi i u Udruženju antifašista i boraca narodnooslobodilačkog rata. Šehovac za “Glas Srpske” kaže da i na njegovom primjeru Sarajevo i Bošnjaci nastoje da Srbe predstave kao fašiste, a Bošnjake kao jedine antifašiste.\n– Od trenutka kad sam u martu prošle godine izabran za člana Skupštine i Upravnog odbora UABNOR-a Ilidža, poznati i nepoznati pojedinici, u kafani i na dženazama, polazeći od izmišljenih, paušalnih i montiranih izjava o meni orkestrirano rade da ukaljaju moj moralni lik i djelo, sa naglaskom da je moje angažovanje u građanskom ratu i aktuelno javno djelovanje nespojivo sa programskim ciljevima i da ne zaslužujem da budem u najužem rukovodstvu udruženja – kaže Šehovac.\nIstiče da je jedini legitimni organ za raspravu o tome da li neko krši prava i dužnosti i obaveze članova Udruženja Upravni odbor UABNOR-a Ilidža, i da jedino prihvata njegov sud, odluke i zaključke u vezi sa ocjenom njegovog djelovanja kao antifašiste.\nNapominje da je na sjednici Upravnog odbora UABNOR-a Ilidža, koja je održana u aprilu prošle godine jednoglasno donesen zaključak da se neće raspravljati o pričama sa ulice koje su vezane za članove ovog udruženja.\n– Ibrahim Čomić, predsjednik Upravnog odbora SABNOR-a u Kantonu Sarajevo organizuje “suđenje”, mimo statutarnih normi, ponašajući se u stilu kadija te tuži, kadija ti sudi, priprema, vodi i finalizira kroz zaključke i osudu koja nije zasnovana na dokazima. Takvim svojim ponašanjem i komentarima meni uskraćuju pravo da javno govorim – zaključuje Šehovac.


Direktorka Agencije za bezbednost saobraćaja Jasmina Milošević izjavila je, povodom podatka da su traktoristi izazvali oko 70 odsto saobraćajnih udesa u kojima učestvuju, da je najpresudnija tehnička ispravnost poljoprivrednih vozila koja će se proveravati jednom godišnje.\nNajčeći uzroci nezgoda i nesreća su - nepažnja, neobučenost vozača i nepoznavanje propisa, učeće vozača koji je pod dejstvom alkohola, nedovoljna osvetljenost traktora.\nMiloševićeva je u Jutarnjem programu RTS navela da treba insistirati na tehničkoj ispravnosti poljoprivrednih vozila.\n- Ono na čemu treba insistirati je tehnička ispravnost poljoprivrednih vozila. Radi se o vozilima čija je maksimalna brzina 30 do 40 kilometara na čas, ali spadaju u vozila koja nose najveći rizik od izazivanja saobraćajnih nezgoda. Onog momenta kada ste seli za traktor, imate duplo veću verovatnoću, duplo veći rizik da ćete učestvovati u saobraćajnoj nezgodi. Čak 12 puta veći rizik da ćete učestvovati u saobraćajnoj nezgodi sa smrtnim ishodom. Sve su to stvari da koje upućuju da moramo da insistiramo na tehničkoj ispravnosti poljoprivrednih vozila - objasnila je ona.\nDirektorka Agencije za bezbednost saobraćaja dodala je da će se tehnička ispravnost vozila proveravati jednom godišnje.\n- Tehnička ispravnost vozila proveravaće se jednom godišnje, osim ako se ne desi neki vanredni tehnički pregled. Ljudi bi sami trebalo da prate svoje vozilo, da ne dozvole da iko sedne za traktorom, a da mu ne rade kočnice, svetlosna signalizacija, i naravno vozila moraju biti pravilno obeležena - navela je Miloševićeva.\nFoto: Lokalne novine Obrenovac / screenshot\nOna je dodala da vozači moraju da shvate da je život najvažniji i da na tehnički pregled ne trebaju da gledaju kao na zakonsku obavezu.\n- Ne treba da na to gledaju kao na zakonsku obavezu već nešto što je njima sigurnost jer će sutra svom najbližem članu porodice dati taj traktor da vozi - kazala je Miloševićeva.\n- Traktor nije predvidiv, nije tako lagana mašina, ni po gabaritu, ni po načinu upravljanja, za razliku od automobila koji ipak daje neku komociju. Jako je bitno da traktor ima zaštitnu kabinu jer će upravo ona tokom prevrtanja, koje se najčeće dešava, sačuvati život - navela je direktorka Agencije za bezbednost saobraćaja.\nUŽAS KOD LOZNICE Ispod prevrnutog traktora pronađeno beživotno telo muškarca\nPovodom jučerašnje tragedije, kada je 11-godinji dečak u traktorskoj prikolici stradao kada se prevrnuo traktor u selu Dedinac kod Kuršumlije, Miloševićeva je rekla da dete do 14 godine sme da se prevozi samo u prikolici i to uz prisustvo odrasle osobe.\nBEŽE OD KUĆE NA 48 SATI, GUTAJU CIMET I DAVE SE Ovih 5 jezivih izazova kruže internetom i tinejdžeri se zbog njih POVREĐUJU\nDirektorka Instituta "Batut" tvrdi da je kod svih koji imaju simptome korone KLJUČAN PREGLED, A NE TESTIRANJE


Uhapšeno 30 aktivista Grinpisa - Ekologija e-magazin : Ekologija e-magazin\nUhapšeno 30 aktivista Grinpisa\nHolandska policija je uhapsila 30 aktivista Grinpisa koji su pokušavali da spreče ruski tanker sa naftom iz Arktika da se usidri u Roterdamsku luku\nHolandska policija je uhapsila 30 aktivista Grinpisa koji su pokušavali da spreče ruski tanker sa naftom iz Arktika da se usidri u Roterdamsku luku.\nPortparol holandske policije rekao je za AFP da je policija uhapsila kapetana broda “Ratnik duge” (Rainbow warrior) na kome su se nalazili aktivisti, a da je brod prabačen na drugu lokaciju.\nJoš 30 aktivista je uhapšeno zbog korišćenja čamaca na naduvavanje kako bi sprečili ruski tanker da se usidri.\nGrinpis je ranije danas saopštio da je poslao dva broda, “Ratnika duge” i “Esperancu”, plus gumene čamce, paraglajdere i aktiviste na obalu kako bi dočekali tanker “Mihail Uljanov”, koji iznajmljuje ruska državna kompanija Gasprom.\nAktivisti su, kako je naveo Grinpis, ispisali “Bez arktičke nafte” velikim slovima na ruskom tankeru, koji je prevozio prvu isporuku nafte sa nove platforme u Arktiku.\nTags: arktička naftagrinpis\nNext post Arsena najviše ima u vodovodima Banata\nPrevious post Pročitajte tekstove konkursa Zelenih strana